Legal Document

Category: 39

Text:
71. ΠΡΟΕΔΡΙΚΟ ΔΙΑΤΑΓΜΑ υπ’ αριθ.582 της 20/21 Δεκ.1984   (ΦΕΚΑ΄208)  Σύσταση, οργάνωση και λειτουργία των κεντρικών και περιφερειακών υπηρεσιών του Υπουργείου Δημόσιας Τάξης.  Με την παρ.1 άρθρ.66 του Π.Δ.584/4-9 Δεκ.1985 (ΦΕΚ Α΄204) (κατωτ. σελ.24,911) καθώς και με την παρ.2 του άρθρ.124 του Π.Δ.585/4-9 Δεκ.1985 (ΦΕΚ Α΄205) (κατωτ. σελ.24,803) ορίστηκαν αντίστοιχα τα εξής: Όπου στις διατάξεις του άνω π.δ/τος αναφέρεται «Υποδιεύθυνση Υγειονομικού» νοείται «Διεύθυνση Υγειονομικού» υπαγόμενη απευθείας στον Κλάδο Διοικητικής Υποστήριξης και όπου αναφέρεται «Υποδιεύθυνση αστυνομικής ακαδημίας» νοείται «Αστυνομική Ακαδημία». Έχοντας υπόψη: α)Τις διατάξεις του ν.1481/1984 (Φ.Ε.Κ. 152Α) και ειδικότερα τα άρθρα 11 παράγρ.1 και 53 παράγρ.1 και β)Την υπ’ αριθ.818/1984 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Άρθρο 1 Σύσταση υπηρεσιών. Απ’ την έναρξη ισχύος του παρόντος συστήνονται και αρχίζουν να λειτουργούν οι κεντρικές και περιφερειακές υπηρεσίες του Υπουργείου Δημόσιας Τάξης, των οποίων τη διάρθρωση και τις αρμοδιότητες καθορίζει το παρόν προεδρικό διάταγμα, και παύει η προσωρινή λειτουργία, σύμφωνα με την παράγραφο 3 του άρθρου 54 του ν.1481/1984, των Σωμάτων Χωροφυλακής και Αστυνομίας Πόλεων, της Διεύθυνσης Αγροφυλακής, της Υπηρεσίας Εθνικής Ασφάλειας και της Διεύθυνσης Εγκληματολογικών Υπηρεσιών, που έχουν καταργηθεί από τις 8.10.1984. ΜΕΡΟΣ ΠΡΩΤΟ Κεντρικές Υπηρεσίες. Τμήμα Α΄. Γενικά. Άρθρο 2. Γενική διάρθρωση. 1.Κεντρικές υπηρεσίες του Υπουργείου είναι αυτές που ασκούν αρμοδιότητα σε όλη την επικράτεια ή σε περισσότερους από ένα νομούς και είναι οι ακόλουθες: α)Το γραφείο του Υπουργού και το γραφείο του Γενικού Γραμματέα. β)Το γραφείο του Αρχηγού της Ελληνικής Αστυνομίας. γ)Ο κλάδος αστυνομίας τάξης. δ)Ο κλάδος αστυνομίας ασφάλειας ε)Ο κλάδος πολιτικής άμυνας. στ)Ο κλάδος διοικητικής υποστήριξης. ζ)Τα γραφεία των περιφερειακών επιθεωρητών. 2.Οι υπηρεσίες του Υπουργείου Δημόσιας Τάξης, που ασκούν την αρμοδιότητα της προηγούμενης παραγράφου και εδρεύουν στην πρωτεύουσα του Κράτους, αποτελούν μία ενιαία υπηρεσιακή μονάδα. Με το άρθρ.1 του Π.Δ.351/5-5 Ιουλ.1985 (ΦΕΚ Α΄127) ορίστηκε ότι: «Οι κατά το άρθρ.4 και 5 του Νόμ.1481/1984 Κλάδοι Αστυνομίας Τάξης και Αστυνομίας Ασφάλειας ενοποιούνται σε ένα κλάδο με την επωνυμία «Κλάδος Αστυνομίας Ασφάλειας και Τάξης» ο οποίος περιλαμβάνει τα αντικείμενα και τις αρμοδιότητες που ορίζονται από τα ανωτέρω άρθρ.4 και 5 του Νόμ.1481/1984». ΄Αρθρο 3. Έδρα – Αντιστοιχία. 1.Οι κεντρικές υπηρεσίες έχουν έδρα την πρωτεύουσα του Κράτους. Εξαιρούνται οι ακόλουθες κεντρικές υπηρεσίες: α)Η σχολή αξιωματικών της Ελληνικής Αστυνομίας εδρεύει στους νομούς Αττικής και Θεσσαλονίκης. β)Η σχολή αστυφυλάκων εδρεύει στο νομό Αττικής και τα παραρτήματά της στους νομούς Ρεθύμνης, Λασηθίου και Δωδεκανήσου. γ)Η σχολή ξένων γλωσσών στους νομούς Αττικής και Θεσσαλονίκης. δ)Η σχολή στελεχών πολιτικής άμυνας στους νομούς Αττικής και Θεσσαλονίκης. ε)Η υποδιεύθυνση τεχνικών εφαρμογών Βόρειας Ελλάδας στο νομό Θεσσαλονίκης. στ)Τα γραφεία των περιφερειακών επιθεωρητών, η έδρα των οποίων καθορίζεται στο άρθρο 67 του παρόντος. 2.Οι κλάδοι του Υπουργείου είναι μεταξύ τους ισότιμοι. Ισότιμες μεταξύ τους είναι και οι υποδιαιρέσεις των κλάδων που φέρουν τον ίδιο τίτλο. 3.Οι σχέσεις των κεντρικών υπηρεσιών προς τις περιφερειακές είναι σχέσεις προϊσταμένων υπηρεσιών προς υφιστάμενες. (Αντί για τη σελ. 16,529(β) Σελ.  16,529(γ) Τεύχος 1332 Σελ. 35 Υπουργείο Δημόσιας Τάξης (Οργανικές Διατάξεις) 4.Α.α.71   94 Άρθρο 4. Γραφεία ηγεσίας Υπουργείου. 1.Το γραφείο του Υπουργού εξασφαλίζει τη γραμματειακή εξυπηρέτηση του Υπουργού και την επικοινωνία του με τις υπηρεσίες και τους πολίτες. Τα ίδια καθήκοντα έχουν και τα γραφεία του Γενικού Γραμματέα, του Αρχηγού και των προϊσταμένων των κλάδων. 2.Τα γραφεία του Υπουργού και του Γενικού Γραμματέα στελεχώνονται με προσωπικό του Υπουργείου και μετακλητούς υπαλλήλους, σύμφωνα με το άρθρο 28 του ν.400/1976 (Φ.Ε.Κ. Α΄203). Στα γραφεία του Αρχηγού και των προϊσταμένων των κλάδων τοποθετείται αστυνομικό και πολιτικό προσωπικό του Υπουργείου. Τμήμα Β΄. Κλάδος Αστυνομίας Τάξης. Άρθρο 5. Κλάδος αστυνομίας τάξης. 1.Ο κλάδος αστυνομίας τάξης έχει ως ειδικότερη αποστολή να εξασφαλίζει τη δημόσια ειρήνη και ευταξία και την απρόσκοπτη κοινωνική διαβίωση των πολιτών. Ο κλάδος απαρτίζεται από κεντρικές και περιφερειακές υπηρεσίες. 2.Οι κεντρικές υπηρεσίες προγραμματίζουν, οργανώνουν, διευθύνουν και ελέγχουν το έργο των περιφερειακών υπηρεσιών. Κεντρικές υπηρεσίες του κλάδου είναι: α)Η διεύθυνση γενικής αστυνόμευσης. β)Η διεύθυνση τροχαίας. γ. «Η Διεύθυνση Τουριστικής Αστυνομίας». Το εδάφ.γ΄ προστέθηκε από την παρ.2 του άρθρ.2 του Π.Δ.508/30 Σεπτ.-3 Οκτ.1989 (ΦΕΚ Α΄216), κατωτ. αριθ.109  «3.Περιφερειακές Υπηρεσίες του Κλάδου είναι όλες οι Περιφερειακές Αστυνομικές Υπηρεσίες που ασκούν την αστυνομία γενικής αστυνόμευσης, την αστυνομία τροχαίας και την αστυνομία τουρισμού». Η παρ.3 αντικαταστάθηκε ως άνω από την παρ.3 του άρθρ.2 του Π.Δ.508/30 Σεπτ.-3 Οκτ.1989 (ΦΕΚ Α΄216), κατωτ. αριθ.109. Άρθρο 6. Διεύθυνση γενικής αστυνόμευσης. Η διεύθυνση γενικής αστυνόμευσης διαιρείται στα εξής τμήματα: 1ο Τμήμα : Επεξεργασίας μέτρων τάξης. Σελ.  16,530(γ) Τεύχος 1332 Σελ. 36 4.Α.α.71 Υπουργείο Δημόσιας Τάξης (Οργανικές Διατάξεις)   95 θ)Η προετοιμασία νομοθετικών και διοικητικών πράξεων και η επεξεργασία κανόνων και μέτρων για θέματα λειτουργίας τουριστικών επιχειρήσεων, εργασίας σε αυτές, διακίνησης τουριστών και γενικά για ζητήματα που έχουν σχέση με τον τουρισμό. ι)Η συνεργασία με τον ΕΟΤ και τους λοιπούς συναρμόδιους φορείς. ια)Η διαχείριση των παρεχομένων από τον ΕΟΤ πιστώσεων. ιβ)Η καθοδήγηση των περιφερειακών υπηρεσιών στην εφαρμογή της ισχύουσας τουριστικής νομοθεσίας. ιγ)Η προετοιμασία διοικητικών και νομοθετικών πράξεων και η επεξεργασία κανόνων και μέτρων για τη ρύθμιση θεμάτων αγροτικής ασφάλειας. ιδ)Η καθοδήγηση των περιφερειακών υπηρεσιών στην εφαρμογή της ισχύουσας νομοθεσίας για θέματα αγροτικής ασφάλειας. Άρθρο 8. 2ο Τμήμα: Αγορανομίας. Οι αρμοδιότητες του τμήματος αγορανομίας είναι οι ακόλουθες: α) (Καταργήθηκε από την παρ. 6 άρθρ. 6 Νόμ. 2741/28-28 Σεπτ. 1999, ΦΕΚ Α΄ 199, Τόμ. 5 σελ. 180,03). α) (β)Η καθοδήγηση των περιφερειακών υπηρεσιών στην εφαρμογή της ισχύουσας αγορανομικής νομοθεσίας. β) (γ)Η μελέτη των επιστημονικών και τεχνικών μέσων και μεθόδων αγορανομικής αστυνόμευσης. γ) (δ)Η μελέτη της σκοπιμότητας και της απόδοσης των μέτρων και των κυρώσεων κατά των παραβατών της αγορανομικής νομοθεσίας. δ) (ε)Η επεξεργασία στατιστικών στοιχείων για τα θέματα αγορανομίας. ε) (στ)Η συνεργασία με τους καθ’ ύλην αρμόδιους κρατικούς και ιδιωτικούς φορείς για την αντιμετώπιση θεμάτων αγορανομίας. στ) (ζ)Η συμμετοχή στη λειτουργία της γενικής εποπτείας αγορανομίας του Υπουργείου Εμπορίου. Τα μέσα σε (  ) εδαφ. (β) έως (ζ) αναριθμήθηκαν σε α, β, γ, δ, ε, και στ αντίστοιχα από την παρ. 6 άρθρ. 6 Νομ. 2741/28-28 Σεπτ. 1999, (ΦΕΚ Α’ 199), Τομ. 5 σελ. 180,03. Άρθρο 9. 3ο Τμήμα: Επιχειρήσεων. Οι αρμοδιότητες του τμήματος επιχειρήσεων είναι οι ακόλουθες: α)Η εκπόνηση σχεδίων και οδηγιών για τη λήψη μέτρων τάξης σε δημόσιες συγκεντρώσεις, συναθροίσεις, αθλητικές και λοιπές εκδηλώσεις. β)Η εκπόνηση σχεδίων αντιμετώπισης εκτάκτων αναγκών που προκύπτουν από τη διατάραξη της δημόσιας τάξης. γ)Η εκπόνηση σχεδίων προστασίας και ασφάλειας των υπηρεσιών του Υπουργείου Δημόσιας Τάξης, των δημοσίων υπηρεσιών και των υπηρεσιών των οργανισμών και επιχειρήσεων κοινής ωφέλειας. δ)Η διαρκής λήψη και μετάδοση πληροφοριών για όλα τα συμβάντα αστυνομικού ενδιαφέροντος σε όλη την επικράτεια. ε)Η καθοδήγηση των περιφερειακών υπηρεσιών στην εκτέλεση επιχειρήσεων, λήψη μέτρων και εφαρμογή σχεδίων. στ)Ο συντονισμός της κοινής δράσης δύο ή περισσοτέρων περιφερειακών υπηρεσιών σε θέματα τάξης και ασφάλειας. Άρθρο 10. Διεύθυνση τροχαίας. Η διεύθυνση τροχαίας διαιρείται στα εξής τμήματα: 1ο Τμήμα : Επεξεργασίας μέτρων τροχαίας. 2ο Τμήμα : Επιχειρήσεων τροχαίας. Άρθρο 11. 1ο Τμήμα: Επεξεργασίας μέτρων τροχαίας. Οι αρμοδιότητες του τμήματος επεξεργασίας μέτρων τροχαίας είναι οι ακόλουθες: α)Η προετοιμασία νομοθετικών και διοικητικών πράξεων για τη ρύθμιση των θεμάτων κυκλοφορίας πεζών και οχημάτων. β)Η μελέτη και επεξεργασία κανόνων και μέτρων για την ασφαλή κίνηση των δημόσιας και ιδιωτικής χρήσης οχημάτων, του επιβατικού κοινού και των πεζών. γ)Η καθοδήγηση των περιφερειακών υπηρεσιών στην εφαρμογή της ισχύουσας νομοθεσίας για την οδική κυκλοφορία και η ενημέρωσή τους για κάθε σχετική μεταβολή. δ)Η μελέτη των επιστημονικών και τεχνικών μέσων και μεθόδων τροχονομικής αστυνόμευσης και αντιμετώπισης των προβλημάτων οδικής κυκλοφορίας. ε)Η μελέτη των κοινωνικών, πολεοδομικών, τεχνικών και λοιπών αιτίων των προβλημάτων οδικής κυκλοφορίας. στ)Η μελέτη της σκοπιμότητας και της απόδοσης των μέτρων και των κυρώσεων κατά των παραβατών των διατάξεων οδικής κυκλοφορίας. ζ)Η επεξεργασία στατιστικών στοιχείων για θέματα οδικής κυκλοφορίας. (Αντί για τη σελ. 16,531(β) Σελ.  16,531(γ) Τεύχος 1332 Σελ. 37 Υπουργείο Δημόσιας Τάξης (Οργανικές Διατάξεις) 4.Α.α.71   96 Άρθρο 12. 2ο Τμήμα: Επιχειρήσεων τροχαίας. Οι αρμοδιότητες του τμήματος επιχειρήσεων τροχαίας είναι οι ακόλουθες: α)Ο συντονισμός της τροχονομικής αστυνόμευσης του δικτύου των εθνικών οδών. β)Η εκπόνηση σχεδίων για την αντιμετώπιση 7σοβαρών προβλημάτων οδικής κυκλοφορίας, είτε προκαλούνται από τη μαζική κυκλοφορία οχημάτων και πεζών είτε από έκτακτες ανάγκες. γ)Ο συντονισμός των μέτρων τροχονομικής αστυνόμευσης που λαμβάνονται από περισσότερες της μιας αστυνομικές διευθύνσεις. Τμήμα Γ΄. Κλάδος Αστυνομίας Ασφάλειας. Άρθρο 13. Κλάδος αστυνομίας ασφάλειας. 1.Ο κλάδος αστυνομίας ασφάλειας έχει ως ειδικότερη αποστολή την πρόληψη και καταστολή του εγκλήματος και την προστασία του Κράτους και του δημοκρατικού πολιτεύματος, στα πλαίσια της συνταγματικής τάξης. Ο κλάδος απαρτίζεται από κεντρικές και περιφερειακές υπηρεσίες. 2.Οι κεντρικές υπηρεσίες προγραμματίζουν, οργανώνουν, διευθύνουν και ελέγχουν το έργο των περιφερειακών υπηρεσιών. Κεντρικές υπηρεσίες του κλάδου είναι: α)Η διεύθυνση δημόσιας ασφάλειας. β)Η διεύθυνση κρατικής ασφάλειας. γ)Η διεύθυνση διεθνούς αστυνομικής συνεργασίας. 3.Περιφερειακές υπηρεσίες του κλάδου είναι όλες οι περιφερειακές αστυνομικές υπηρεσίες που ασκούν την αστυνομία δημόσιας ασφάλειας και την αστυνομία κρατικής ασφάλειας. 4.Στα πλαίσια του κλάδου ασφάλειας λειτουργούν σύμφωνα με τις υφιστάμενες διατάξεις και οι ακόλουθες αυτοτελείς υπηρεσίες, υπαγόμενες απευθείας στον Αρχηγό της Ελληνικής Αστυνομίας: α)Υπηρεσία ασφάλειας Προέδρου Δημοκρατίας. β)Υπηρεσία ασφάλειας Βουλής των Ελλήνων. γ)Υπηρεσία ασφάλειας Προέδρου της Κυβέρνησης. «δ.Διεύθυνση Αντιμετώπισης Ειδικών Εγκλημάτων Βίας». Το εδαφ.δ΄ προστέθηκε από την παρ.1 του άρθρ.1  Σελ.  16,532(γ) Τεύχος 1332 Σελ. 38 Το Π.Δ.121/20-22 Φεβρ.1989, με το οποίο είχε προστεθεί το άνω εδάφ.δ΄, καταργήθηκε από την παρ.1 του άρθρ.7 του Π.Δ.191/8-15 Μαΐου 1991, ΦΕΚ Α΄74, κατωτ. αριθ.117. 5-12.-(Οι παρ.5-12, προστέθηκαν από την παρ.2 άρθρ.1 του Π.Δ.121/20-22 Φεβρ.1989, ΦΕΚ Α΄57, το οποίο στη συνέχεια καταργήθηκε από την παρ.1 άρθρ.7 του Π.Δ.191/8-15 Μαΐου 1991, ΦΕΚ Α΄74, κατωτ. αριθ.117). Άρθρο 14. Διεύθυνση δημόσιας ασφάλειας. Η διεύθυνση δημόσιας ασφάλειας διαιρείται στα εξής τμήματα: 1ο Τμήμα : Πρόληψης του εγκλήματος. 2ο Τμήμα : Οικονομικών εγκλημάτων. 3ο Τμήμα : Ναρκωτικών και εγκληματικότητας των νέων. 4ο Τμήμα : Ειδικών επιχειρήσεων. Άρθρο 15. 1ο Τμήμα : Πρόληψης εγκλήματος. Οι αρμοδιότητες του τμήματος πρόληψης του εγκλήματος είναι οι ακόλουθες: α)Η μελέτη των κοινωνικών αιτίων του εγκλήματος. β)Η παρακολούθηση των επιστημονικών εξελίξεων στους κλάδους του ποινικού δικαίου και της εγκληματολογίας. γ)Η μελέτη των επιστημονικών και τεχνικών μέσων και μεθόδων αντιμετώπισης και διαλεύκανσης των εγκλημάτων. δ)Η επεξεργασία στατιστικών στοιχείων για τα θέματα δημόσιας ασφάλειας. ε)Η μελέτη των μεθόδων και των μέσων που χρησιμοποιούν οι εγκληματίες. στ)Η μελέτη και προετοιμασία νομοθετικών και διοικητικών πράξεων για την πρόληψη και καταστολή του εγκλήματος. ζ)Η μελέτη και εισήγηση των μέτρων ασφάλειας δια την προστασία των πιθανών στόχων των εγκληματιών. 4.Α.α.71 Υπουργείο Δημόσιας Τάξης (Οργανικές Διατάξεις)   97 η)Η καθοδήγηση των περιφερειακών υπηρεσιών στην εφαρμογή της ισχύουσας ποινικής νομοθεσίας και ενημέρωσή τους για κάθε σχετική μεταβολή. θ)Η συνεργασία με τους συναρμόδιους κρατικούς και ιδιωτικούς φορείς για την αντιμετώπιση της εγκληματικότητας. ι)Η μελέτη των κοινωνικών αιτίων των εγκλημάτων περί τα ήθη. ια)Η μελέτη και εισήγηση τρόπων αντιμετώπισης εγκλημάτων περί τα ήθη και τα παίγνια. ιβ)Η προετοιμασία έκδοσης διοικητικών πράξεων για τη ρύθμιση της λειτουργίας λεσχών και καταστημάτων παιγνίων και η παρακολούθηση του έργου των αρμοδίων επιτροπών χορήγησης αδειών και χαρακτηρισμού των παιγνίων. Άρθρο 16. 2ο Τμήμα: Οικονομικών εγκλημάτων. Οι αρμοδιότητες του τμήματος οικονομικών εγκλημάτων είναι οι ακόλουθες: α)Η μελέτη και εισήγηση τρόπων αντιμετώπισης των εγκλημάτων περί το νόμισμα, το συνάλλαγμα και τα υπομνήματα. β)Η μελέτη και εισήγηση τρόπων αντιμετώπισης της αρχαιοκαπηλείας. γ)Η μελέτη και εισήγηση τρόπων αντιμετώπισης των εγκλημάτων λαθρεμπορίου, απάτης, απιστίας, των εγκλημάτων γύρω από τη λειτουργία των εμπορικών εταιρειών, τον ανταγωνισμό και η μελέτη τρόπων προστασίας των καταναλωτών, όπως ειδικότερα αναλύονται τα εγκλήματα αυτά στην παράγραφο 3 του άρθρου 80, στις αρμοδιότητες του τμήματος οικονομικών εγκλημάτων της υποδιεύθυνσης δημόσιας ασφάλειας. δ)Η συνεργασία με τους συναρμόδιους κρατικούς και ιδιωτικούς φορείς. Άρθρο 17. 3ο Τμήμα : Ναρκωτικών και εγκληματικότητας των νέων. Οι αρμοδιότητες του τμήματος ναρκωτικών και εγκληματικότητας των νέων είναι οι ακόλουθες: α)Η μελέτη των τρόπων διακίνησης και εμπορίας των ναρκωτικών. β)Η παρακολούθηση των διεθνών εξελίξεων στις μεθόδους και τα μέσα αντιμετώπισης της παράνομης διακίνησης, εμπορίας και χρήσης ναρκωτικών. γ)Η μελέτη των κοινωνικών αιτίων χρήσης ναρκωτικών. δ)Η μελέτη και εισήγηση τρόπων αντιμετώπισης των εγκλημάτων περί τα ναρκωτικά. ε)Η συνεργασία με τους συναρμόδιους κρατικούς και ιδιωτικούς φορείς για την αντιμετώπιση των εγκλημάτων περί τα ναρκωτικά. στ)Η μελέτη των κοινωνικών αιτίων των εγκλημάτων που διαπράττονται από νέους. ζ)Η συγκέντρωση και μελέτη στοιχείων για τις συνήθειες, τα εξωσχολικά ενδιαφέροντα της νεολαίας και τους τόπους όπου συχνάζει κατά περιόδους. η)Η μελέτη μεθόδων αντιμετώπισης της εγκληματικότητας των νέων. θ)Η συνεργασία με τους συναρμόδιους κρατικούς και ιδιωτικούς φορείς για την αντιμετώπιση της εγκληματικότητας των νέων. ι. «Η παρακολούθηση, ο συντονισμός, η καθοδήγηση και ο έλεγχος της δράσης των Υπηρεσιών σε θέματα δίωξης ναρκωτικών». ια. «Η τήρηση και επεξεργασία στατιστικών στοιχείων που αφορούν στην παράνομη διακίνηση, εμπορία και χρήση ναρκωτικών». Οι παρ.ι΄ και ια΄ προστέθηκαν από το άρθρ.7 του Π.Δ.291/21 Ιουν.-3 Ιουλ.1991 (ΦΕΚ Α΄103), κατωτ. αριθ.119. Άρθρο 18. 4ο Τμήμα : Ειδικών επιχειρήσεων. Οι αρμοδιότητες του τμήματος ειδικών επιχειρήσεων είναι οι ακόλουθες: α)Η επεξεργασία και αξιοποίηση πληροφοριών πάνω σε θέματα δημόσιας και κρατικής ασφάλειας. β)Ο συντονισμός και η καθοδήγηση των περιφερειακών υπηρεσιών στην εκτέλεση επιχειρήσεων πρόληψης και καταστολής εγκληματικών ενεργειών. γ)Η διενέργεια ειδικών ερευνών για τη διαλεύκανση ανεξιχνιάστων εγκλημάτων. δ)Η διερεύνηση των δραστηριοτήτων υπόπτων για εγκληματική δράση ατόμων και οργανώσεων. ε)Η εκτέλεση ειδικών αποστολών για την ανακάλυψη καταζητουμένων ατόμων ύστερα από παραγγελία της εισαγγελικής αρχής ή της INTERPOL. στ)Η αναζήτηση διωκομένων ή εξαφανισθέστων προσώπων και κλεμένων αντικειμένων καθώς και η αναζήτηση και σύλληψη των λιποτακτών και ανυποτάκτων. Άρθρο 19. Διεύθυνση Κρατικής ασφάλειας. «Η Διεύθυνση Κρατικής Ασφάλειας διαρθρώνεται εσωτερικά στα εξής τμήματα: 1ο Τμήμα : Κοινωνικών και πολιτιστικών ζητημάτων.  (Αντί για τη σελ. 16,5321(α) Σελ.  16,5321(β) Τεύχος 1332 Σελ. 39 Υπουργείο Δημόσιας Τάξης (Οργανικές Διατάξεις) 4.Α.α.71   98 2ο Τμήμα : Προστασίας πολιτεύματος. 3ο Τμήμα : Διακρατικών και διεθνών υποθέσεων. 4ο Τμήμα :΄Οπλων και εκρηκτικών 5ο Τμήμα : Αρχείων.» Το μέσα σε «     » άρθρ. 19 αντικαταστάθηκε ως άνω από το άρθρ. 7 Π.Δ./ 267/19-29 Σεπτ. 1997 (ΦΕΚ Α΄ 192). «6ο Τμήμα : Συνοριακής Φύλαξης». Το μέσα σε «     » 6ο Τμήμα προστέθηκε από την παρ. 2 άρθρ. 1 Π.Δ. 310/11-17 Σεπτ. 1998 (ΦΕΚ Α’ 215), (Διόρθ. Σφαλμ. στο ΦΕΚ Α΄ 239/13-10-1999), κατωτ. σελ. 16,84 Άρθρο 20. 1ο Τμήμα : Κοινωνικών και πολιτιστικών ζητημάτων. Οι αρμοδιότητες του τμήματος κοινωνικών και πολιτιστικών ζητημάτων είναι οι ακόλουθες: α)Η καθοδήγηση των περιφερειακών υπηρεσιών στην εφαρμογή της κυβερνητικής πολιτικής για τα θέματα που αφορούν ιδιαίτερα κοινωνικά, πολιτιστικά και θρησκευτικά ζητήματα αστυνόμευσης. β)Η επεξεργασία πληροφοριών για τα θέματα αυτά. γ)Η συνεργασία με τους συναρμόδιους κρατικούς φορείς για την αντιμετώπιση των θεμάτων αυτών. δ)Η διαρκής ενημέρωση πάνω στις διακρατικές και διεθνείς σχέσεις. Άρθρο 21. 2ο Τμήμα : Προστασίας του πολιτεύματος. Οι αρμοδιότητες του τμήματος προστασίας του πολιτεύματος είναι οι ακόλουθες: α)Η καθοδήγηση των περιφερειακών υπηρεσιών για τα μέσα και τις μεθόδους αντιμετώπισης των εξτρεμιστών και των οργανώσεών τους, που αποβλέπουν σε ανατροπή του συνταγματικού πολιτεύματος της χώρας. β)Η μελέτη των μέσων και των μεθόδων της παράνομης δράσης των εξτρεμιστών και των οργανώσεών τους στην Ελλάδα και διεθνώς και η ενημέρωση των περιφερειακών υπηρεσιών. γ)Η επεξεργασία πληροφοριών για θέματα τρομοκρατίας και εξτρεμιστικών ενεργειών. δ)Η μελέτη των κοινωνικών αιτίων της τρομοκρατίας. ε)Η παρακολούθηση και μελέτη των διεθνών και διακρατικών σχέσεων που επηρεάζουν τις ενέργειες των εξτρεμιστικών οργανώσεων.  Σελ.  16,5322(β) Τεύχος 1332 Σελ. 40 στ)Η προετοιμασία νομοθετικών και διοικητικών πράξεων και η επεξεργασία μέτρων για τη ρύθμιση της διακίνησης και εμπορίας όπλων και εκρηκτικών. ζ)Η επεξεργασία κανόνων και μέτρων ασφαλείας για την προστασία πιθανών στόχων των τρομοκρατών και η καθοδήγηση των περιφερειακών υπηρεσιών στην εφαρμογή τους. η)Μελέτη τρόπων προστασίας του Κράτους και του συνταγματικού πολιτεύματος από τη δράση ατόμων και οργανώσεων, που αποσκοπούν στην υπονόμευση και την ανατροπή τους. θ)Η επεξεργασία κανόνων, μεθόδων και μέτρων για τον έλεγχο της καταλληλότητας του προσωπικού, που προτείνεται για χειρισμό διαβαθμισμένου υλικού και εκτέλεση έργων που έχουν σχέση με την εθνική άμυνα. ι)Η καθοδήγηση των περιφερειακών υπηρεσιών στο χειρισμό υποθέσεων αναγνώρισης χρόνου υπηρεσίας λόγω διώξεων κατά τη δικτατορία και αναγνώρισης αγωνιστών της εθνικής αντίστασης. ια)Η καθοδήγηση των περιφερειακών υπηρεσιών στο χειρισμό υποθέσεων κίνησης αλλοδαπών και ημεδαπών στις παραμεθόριες περιοχές ή σε περιοχές αμυντικών εγκαταστάσεων και σύναψης δικαιοπραξιών στις περιοχές αυτές. ιβ)Η συνεργασία με τους συναρμόδιους κρατικούς φορείς για την εκπόνηση σχεδίων εθνικής άμυνας, εσωτερικής ασφάλειας και συμμετοχής της Ελληνικής Αστυνομίας σε ασκήσεις των Ενόπλων Δυνάμεων. ιγ)Η εκπόνηση και τήρηση σχεδίων ασφάλειας κυβερνητικών εγκαταστάσεων, εγκαταστάσεων κρατικών οργανισμών και επιχειρήσεων και σχεδίων εκτάκτων αναγκών, σε συνεργασία με το 3ο τμήμα της διεύθυνσης γενικής αστυνόμευσης. ιδ)Η εκπόνηση μέτρων ασφάλειας διαβαθμισμένου υλικού. ιε)Ο χειρισμός θεμάτων κρυπτασφάλειας και η τήρηση του κρυπτογραφικού υλικού. 4.Α.α.71 Υπουργείο Δημόσιας Τάξης (Οργανικές Διατάξεις)   99 Άρθρο 22. 3ο Τμήμα : Διακρατικών και διεθνών υποθέσεων. Οι αρμοδιότητες του τμήματος διακρατικών και διεθνών υποθέσεων είναι οι ακόλουθες: α)Η προετοιμασία νομοθετικών και διοικητικών πράξεων και η επεξεργασία κανόνων και μέτρων για τη ρύθμιση θεμάτων διακίνησης αλλοδαπών στη χώρα. β)Η καθοδήγηση των περιφερειακών υπηρεσιών στην εφαρμογή της ισχύουσας νομοθεσίας περί αλλοδαπών και στο χειρισμό θεμάτων αδειών παραμονής και εργασίας, ναυτολογήσεων, χορήγησης πιστοποιητικών, απελάσεων και λοιπών διοικητικών μέτρων που αφορούν αλλοδαπούς. γ)Η καθοδήγηση των περιφερειακών υπηρεσιών στο χειρισμό υποθέσεων χορήγησης πολιτικού ασύλου σε αλλοδαπούς πολιτικούς πρόσφυγες. δ)Η διαβίβαση πληροφοριών για την ύποπτη ή εγκληματική δράση αλλοδαπών στις καθ’ ύλην αρμόδιες  υπηρεσίες. ε)Η καθοδήγηση των περιφερειακών υπηρεσιών σε θέματα χορήγησης της ελληνικής ιθαγένειας, πολιτογράφησης και έκδοσης των σχετικών διοικητικών πράξεων. στ)Η καθοδήγηση των περιφερειακών υπηρεσιών στο χειρισμό θεμάτων επαναπατρισμού και παλλινόστησης ημεδαπών πολιτικών προσφύγων. Με το άρθρ.7 του Π.Δ.202/13-17 Απρ.1989 ΦΕΚ Α΄97, κατωτ. σελ.24,650, ορίστηκε, ότι οι αρμοδιότητες των άνω εδαφ.ε΄ και στ΄ υπάγονται ως έχουν, στις αρμοδιότητες του άρθρ.20 του ιδίου Π.Δ/τος 582/84. ζ)Η καθοδήγηση των περιφερειακών υπηρεσιών για το χειρισμό υποθέσεων μετανάστευσης ή ταξιδίων ημεδαπών στο εξωτερικό. η)Η επεξεργασία πληροφοριών και η καθοδήγηση των περιφερειακών υπηρεσιών για την αντιμετώπιση των παρανόμων δραστηριοτήτων ξένων υπηρεσιών και των οργάνων τους. θ)Η διαρκής παρακολούθηση και μελέτη των διακρατικών και διεθνών σχέσεων της χώρας. ι)Η επεξεργασία πληροφοριών για τις δραστηριότητες ημεδαπών στο εξωτερικό, που στρέφονται κατά της Ελλάδας. Άρθρ.22 Α «4ο Τμήμα: Όπλων και εκρηκτικών. Οι αρμοδιότητες του Τμήματος Όπλων και εκρηκτικών είναι οι ακόλουθες: α. Η προετοιμασία, σε συνεργασία με άλλους συναρμόδιους φορείς, νομοθετικών και διοικητικών πράξεων και η επεξεργασία κανόνων και μέτρων που αφορούν: (1)Τα όπλα, πυρομαχικά, εκρηκτικές ύλες, εκρηκτικούς μηχανισμούς και λοιπά συναφή αντικείμενα. (2)Τις φωτοβολίδες και τα πυροτεχνήματα. β. Η καθοδήγηση των περιφερειακών Υπηρεσιών στην εφαρμογή της ισχύουσας νομοθεσίας που αφορά τα αντικείμενα των περιπτώσεων (1) και (2) του προηγούμενου εδαφίου. γ. Η μελέτη και η εισήγηση τρόπων αντιμετώπισης των εγκλημάτων που αφορούν τα όπλα, πυρομαχικά, εκρηκτικές ύλες και εκρηκτικούς μηχανισμούς, φωτοβολίδες και πυροτεχνήματα. δ. Η μελέτη της σκοπιμότητας και της απόδοσης των μέτρων και των κυρώσεων κατά των παραβατών της νομοθεσίας περί όπλων, πυρομαχικών, εκρηκτικών υλών και εκρηκτικών μηχανισμών, καθώς και της νομοθεσίας περί φωτοβολίδων και πυροτεχνημάτων. ε. Η παρακολούθηση των διεθνών εξελίξεων στις μεθόδους και τα μέσα αντιμετώπισης των παραβάσεων της νομοθεσίας που διαλαμβάνεται στο προηγούμενο εδάφιο. στ. Η συλλογή και η επεξεργασία πληροφοριών και η ενημέρωση των Περιφερειακών Υπηρεσιών και λοιπών συναρμόδιων κρατικών αρχών για τα αντικείμενα που αναφέρονται στις περιπτώσεις (1) και (2) του εδαφίου α΄ του παρόντος άρθρου. ζ. Η συνεργασία με συναρμόδιους κρατικούς φορείς για την αντιμετώπιση θεμάτων που διαλαμβάνονται στις περιπτώσεις (1) και (2) του εδαφίου α΄ του παρόντος άρθρου. η. Η ανταλλαγή πληροφοριών με τις αρμόδιες αρχές ξένων κρατών και διεθνείς οργανισμούς για τα θέματα μεταφοράς, διακίνησης και διαμετακόμισης όπλων και εκρηκτικών γενικά, καθώς και για θέματα που αφορούν τη λειτουργία των επιχειρήσεων του τομέα αυτού, σύμφωνα με τις διατάξεις του άρθρ. 17 του π.δ. 455/1995 (Α΄268)». Το άρθρο. 22 Α προστέθηκε από το άρθρ. 2 Π.Δ. 267/19-29 Σεπτ. 1997 (ΦΕΚ Α΄ 192). Άρθρο 22Β. «5ο Τμήμα: Αρχείων Οι αρμοδιότητες του Τμήματος Αρχείων είναι οι ακόλουθες: α. Η τήρηση του αρχειακού υλικού της Διεύθυνσης Κρατικής Ασφάλειας. β. Η υποδοχή και διακίνηση των εγγράφων στα Τμήματα της Διεύθυνσης και ο εφοδιασμός τους με αντίγραφα αυτών. γ. Η ενημέρωση και τήρηση των ευρετηρίων των αρχείων. δ. Η αρχειοθέτηση των εγγράφων.  (Μετά τη σελ. 16,5322(β) Σελ.  16,5323 Τεύχος 1332 Σελ. 41 Υπουργείο Δημόσιας Τάξης (Οργανικές Διατάξεις) 4.Α.α.71   100 ε. Η εκκαθάριση των αρχείων και η καταστροφή των άχρηστων εγγράφων, σύμφωνα με την ισχύουσα νομοθεσία. στ. Η καταγραφή και τήρηση του αρχείου δελτίων αστυνομικών ταυτοτήτων, οι οποίες εκδίδονται από τις περιφερειακές Υπηρεσίες του Υπουργείου Δημόσιας Τάξης. ζ. Η μηχανογράφηση των αρχείων. η. Η παροχή πληροφοριών σε δικαστικές ή άλλες δημόσιες αρχές.» Το άρθρ. 22Β προστέθηκε από το άρθρ. 3 Π.Δ. 267/19-29 Σεπτ. 1997 (ΦΕΚ Α΄ 192). ΄Αρθρο 22Γ «6ο Τμήμα Συνοριακής Φύλαξης Οι αρμοδιότητες του Τμήματος Συνοριακής Φύλαξης είναι οι ακόλουθες: α. Η υλοποίηση της χαρασσόμενης πολιτικής σχετικά με την αποτροπή παράνομης εισόδου στο Ελληνικό έδαφος αλλοδαπών μέσω των παραμεθορίων περιοχών και εκτός των νομοθετημένων σημείων εισόδου. β. Η επεξεργασία και αξιοποίηση πληροφοριών σε θέματα λαθρομετανάστευσης. γ. Ο συντονισμός και η καθοδήγηση των περιφερειακών Υπηρεσιών Συνοριακής Φύλαξης, σε θέματα πρόληψης και καταστολής της λαθρομετανάστευσης. δ. Η εκπόνηση σχεδίων και οδηγιών για τη λήψη μέτρων αποτροπής της παράνομης εισόδου αλλοδαπών στον ελληνικό χώρο και τήρηση των μνημονίων αυτών.» Το άρθρ. 22Γ προστέθηκε από το άρθρ. 2 Π.Δ. 310/11-17 Σεπτ. 1998 (ΦΕΚ Α΄ 215), (Διόρθ. Σφαλμ. Στο ΦΕΚ Α΄ 239/23-10-1998), κατωτ. σελ. 16,84. Άρθρο 23. Διεύθυνση διεθνούς αστυνομικής συνεργασίας. Η διεύθυνση διεθνούς αστυνομικής συνεργασίας διαιρείται στα εξής τμήματα: 1ο Τμήμα : Διεθνών σχέσεων. 2ο Τμήμα : Ευρωπαϊκών κοινοτήτων. Σελ.  16,5324 Τεύχος 1332 Σελ. 42 4.Α.α.71 Υπουργείο Δημόσιας Τάξης (Οργανικές Διατάξεις)   101 Άρθρο 24. 1ο Τμήμα: Διεθνών Σχέσεων. Οι αρμοδιότητες του τμήματος διεθνών σχέσεων είναι οι ακόλουθες: α)Η μέριμνα για την ανάπτυξη και διατήρηση σχέσεων και συνεργασίας του Υπουργείου Δημόσιας Τάξης με τα αντίστοιχα υπουργεία και τις αστυνομίες των ξένων κρατών. β)Η ανταλλαγή πληροφοριών, εμπειριών και γνώσεων μεταξύ της Ελληνικής Αστυνομίας και ξένων αστυνομιών. γ)Η παρακολούθηση και μελέτη της οργάνωσης και λειτουργίας των ξένων αστυνομιών και η αξιοποίηση των θετικών στοιχείων τους. δ)Η παρακολούθηση των αποφάσεων, ψηφισμάτων και πορισμάτων των διεθνών διασκέψεων και συνεδρίων με περιεχόμενο αστυνομικού ενδιαφέροντος. ε)Η μέριμνα για την τοποθέτηση αστυνομικού προσωπικού σε υπηρεσίες του Ελληνικού Κράτους στο εξωτερικό ή σε υπηρεσίες διεθνών οργανισμών, η καθοδήγηση τους για την άσκηση των καθηκόντων τους και η φροντίδα της επικοινωνίας τους με το Υπουργείο Δημόσιας Τάξης. στ)Η μέριμνα για τη συμμετοχή προσωπικού του Υπουργείου Δημόσιας Τάξης σε αποστολές στο εξωτερικό αρμοδιότητας Υπουργείου Εξωτερικών και για την τοποθέτηση προσωπικού ασφαλείας των ελληνικών υπηρεσιών στο εξωτερικό. ζ)Η εξασφάλιση της επικοινωνίας των αστυνομικών, δικαστικών και λοιπών αρχών του Κράτους με τη γενική γραμματεία του Διεθνούς Οργανισμού Εγκληματολογικής Αστυνομίας (Δ.Ο.Ε.Α.–INTERPOL) και των εθνικών κεντρικών γραφείων των χωρών μελών του σύμφωνα με το ν.3640/1956 και το καταστατικό του Δ.Ο.Ε.Α. για την πρόληψη και αποτελεσματικότερη δίωξη και καταστολή του εγκλήματος. η)Η διαβίβαση και λήψη πληροφοριών σχετικών με την αναζήτηση καταζητουμένων κακοποιών, η έκδοσή τους και η μέριμνα μεταγωγής στην Ελλάδα των ημεδαπών εγκληματιών, που εκδίδονται από ξένες χώρες. θ)Η ανταλλαγή πληροφοριών σχετικά με την αναζήτηση ατόμων που έχουν εξαφανισθεί ή αντικειμένων που έχουν κλαπεί ή απωλεσθεί. ι)Η εισήγηση για τη λήψη μέτρων προαγωγής της διεθνούς αστυνομικής συνεργασίας και αρωγής. ΄Αρθρο 25. 2ο Τμήμα: Ευρωπαϊκών κοινοτήτων. Οι αρμοδιότητες του τμήματος ευρωπαϊκών κοινοτήτων είναι οι ακόλουθες: α)Η παρακολούθηση των κανονισμών, οδηγιών και αποφάσεων που εκδίδουν τα όργανα των ευρωπαϊκών κοινοτήτων και η αξιοποίηση των διαλαμβανομένων θεμάτων αρμοδιότητας του Υπουργείου Δημόσιας Τάξης. β)Η παρακολούθηση των μεταβολών της κοινοτικής νομοθεσίας σε θέματα αστυνομικού ενδιαφέροντος και η φροντίδα της εναρμόνισης της ελληνικής νομοθεσίας προς την κοινοτική. γ)Η συνεργασία με τους συναρμόδιους φορείς για τη ρύθμιση θεμάτων που σχετίζονται με τις ευρωπαϊκές κοινότητες. δ)Η μέριμνα για τη συμμετοχή και εκπροσώπηση του Υπουργείου σε συνόδους οργάνων των ευρωπαϊκών κοινοτήτων, η μελέτη των σχετικών πορισμάτων και η εισήγηση για τη λήψη των απαραιτήτων μέτρων στα πλαίσια των αρμοδιοτήτων του Υπουργείου Δημόσιας Τάξης. ε)Η συνεργασία με το τμήμα διακρατικών και διεθνών σχέσεων της διεύθυνσης κρατικής ασφάλειας για την προετοιμασία έκδοσης διοικητικών πράξεων, που αφορούν την είσοδο, παραμονή, διακίνηση και εργασία υπηκόων των χωρών-μελών της Ε.Ο.Κ. στ)Η ανταλλαγή πληροφοριών, γνώσεων και εμπειριών και η γενικότερη συνεργασία της Ελληνικής Αστυνομίας με τις αστυνομίες των χωρών-μελών των ευρωπαϊκών κοινοτήτων για την καταπολέμηση της βίας και της τρομοκρατίας.  Τμήμα Δ΄. Κλάδος Διοικητικής Υποστήριξης: Διευθύνσεις Προσωπικού, Εκπαίδευσης,  Μελετών και Πληροφορικής. Άρθρο 26. Κλάδος διοικητικής υποστήριξης. 1.Ο Κλάδος διοικητικής υποστήριξης έχει ως αποστολή να παρέχει στο Υπουργείο Δημόσιας Τάξης τα μέσα, τις υπηρεσίες και το προσωπικό, που απαιτούνται για την επίτευξη της αποστολής του, καθώς και να διεξάγει τις σχετικές διαδικασίες. Ο κλάδος απαρτίζεται από κεντρικές και περιφερειακές υπηρεσίες. 2.Οι κεντρικές υπηρεσίες του κλάδου είναι οι ακόλουθες: α)Η διεύθυνση προσωπικού. β)Η διεύθυνση εκπαίδευσης. γ)Η διεύθυνση μελετών. δ)Η διεύθυνση πληροφορικής. ε)Η διεύθυνση οικονομικών στ)Η διεύθυνση τεχνικών. ζ)Η διεύθυνση δημοσίων σχέσεων. 3.Όταν οι κεντρικές υπηρεσίες διοικητικής υποστήριξης χειρίζονται θέματα αμιγώς ενδιαφέροντος Πυροσβεστικού Σώματος, υπεύθυνος απέναντι στην ηγεσία του Υπουργείου είναι μόνο ο Αρχηγός του Πυροσβεστικού Σώματος, ο οποίος υπογράφει και τα σχετικά έγγραφα στη θέση του προϊσταμένου του κλάδου διοικητικής υποστήριξης. 4.Περιφερειακές υπηρεσίες του κλάδου είναι όλες οι περιφερειακές αστυνομικές και πυροσβεστικές υπηρεσίες, που ασκούν αρμοδιότητες διοικητικής υποστήριξης. Άρθρο 27. Διεύθυνση προσωπικού. Η διεύθυνση προσωπικού περιλαμβάνει τα εξής τμήματα και υποδιευθύνσεις: α)1ο Τμήμα: Αξιωματικών. β)2ο Τμήμα: Αστυνομικού προσωπικού. γ)3ο Τμήμα: Πολιτικού προσωπικού. δ)4ο Τμήμα: Πυροσβεστικού προσωπικού. ε)5ο Τμήμα: Εσωτερικών λειτουργιών. στ) Υποδιεύθυνση υγειονομικού. Άρθρο 28. 1ο Τμήμα: Αξιωματικών. Οι αρμοδιότητες του τμήματος αξιωματικών είναι οι ακόλουθες: α)Ο χειρισμός των θεμάτων τοποθετήσεων, μεταθέσεων, αποσπάσεων, ανακλήσεων, και μετακινήσεων των αξιωματικών γενικών και ειδικών καθηκόντων της Ελληνικής Αστυνομίας. β)Η κατάρτιση, τήρηση και ενημέρωση των ατομικών εγγράφων των αξιωματικών. (Αντί για τη σελ.16,533) Σελ.16,533(α) Τεύχος ΙΑ-5-1 Σελ.15 Υπουργείο Δημόσιας Τάξης (Οργανικές Διατάξεις) 4.Α.α.71   102 γ)Ο χειρισμός των θεμάτων τακτικών και εκτάκτων κρίσεων και επανακρίσεων  των αξιωματικών για τη βαθμολογική ή μισθολογική προαγωγή ή για άλλη υπηρεσιακή μεταβολή τους. δ)Η μέριμνα για την έκδοση των διοικητικών πράξεων που αφορούν προαγωγές, αποστρατείες, παραιτήσεις, αποκαταστάσεις και μετατάξεις των αξιωματικών τους. ε)Η κατάρτιση της επετηρίδας των αξιωματικών και η συνεχής ενημέρωσή της. στ)Η συγκέντρωση των εκθέσεων ικανότητας και ο έλεγχος της πληρότητάς τους. ζ)Ο χειρισμός των θεμάτων απονομής παρασήμων, μεταλλείων, ηθικών και υλικών αμοιβών στους αξιωματικούς. η)Ο χειρισμός θεμάτων χορήγησης αδειών και αδειών γάμου, όπου τις προβλέπει ο νόμος, και αδειών για ασθένειες. θ)Ο χειρισμός των πειθαρχικών υποθέσεων των αξιωματικών και η επιμέλεια για τη συγκρότηση και λειτουργία των πειθαρχικών συμβουλίων. Άρθρο 29. 2ο Τμήμα: Αστυνομικού Προσωπικού. Οι αρμοδιότητες του τμήματος αστυνομικού προσωπικού είναι οι ακόλουθες: α)Ο χειρισμός των θεμάτων τοποθετήσεων, μεταθέσεων, αποσπάσεων, ανακλήσεων και μετακινήσεων των αστυφυλάκων, αρχιφυλάκων και ανθυπαστυνόμων. β)Ο χειρισμός των θεμάτων τακτικών ή εκτάκτων κρίσεων και επανακρίσεων των υπαξιωματικών και αστυφυλάκων για τη βαθμολογική ή μισθολογική τους προαγωγή ή για άλλη υπηρεσιακή μεταβολή τους. γ)Η κατάρτιση και τήρηση της επετηρίδας. δ)Η κατάρτιση, τήρηση και ενημέρωση των ατομικών εγγράφων των υπαξιωματικών και αστυφυλάκων, η συγκέντρωση των εκθέσεων ικανότητας και ο έλεγχος της πληρότητάς τους. ε)Η φροντίδα για την έκδοση των διοικητικών πράξεων που αφορούν προαγωγές, αποστρατείες, παραιτήσεις, αποκαταστάσεις και μετατάξεις υπαξιωματικών και αστυφυλάκων. στ)Ο χειρισμός θεμάτων αδειών, αδειών γάμου, όπου τις προβλέπει ο νόμος, και αδειών για ασθένειες. ζ)Ο χειρισμός των θεμάτων απονομής υλικών και ηθικών αμοιβών. η)Ο χειρισμός των πειθαρχικών υποθέσεων. θ)Η παρακολούθηση της αριθμητικής δύναμης του αστυνομικού προσωπικού του Υπουργείου και η μέριμνα για τη συμπλήρωση των κενών της οργανικής δύναμης. ι)Η στρατολογία και κατάταξη δοκίμων αστυφυλάκων. ια)Ο χειρισμός θεμάτων που αφορούν το προσωπικό ασφάλειας που προσλαμβάνεται σύμφωνα με το άρθρο 19 του ν.1339/1983. Σελ.16,534(α) Τεύχος ΙΑ-5-1 Σελ.16 ιβ)Η έκδοση των δελτίων ταυτότητας του αστυνομικού προσωπικού. ιγ)Ο χειρισμός θεμάτων που αφορούν τους εφέδρους της Ελληνικής Αστυνομίας. ιδ)Ο σχεδιασμός της συγκρότησης των στρατονομικών αποσπασμάτων. Άρθρο 30 3ο Τμήμα: Πολιτικού προσωπικού. 1.Το τμήμα πολιτικού προσωπικού έχει για το πολιτικό προσωπικό όλες τις αρμοδιότητες που αναφέρονται στα άρθρα 28 και 29 του παρόντος. 2.Στις αρμοδιότητες αυτού του τμήματος περιλαμβάνεται και ο χειρισμός όλων των θεμάτων προσωπικού των κοινοτικών φυλάκων, του πολιτικού προσωπικού με σχέση εργασίας ιδιωτικού δικαίου και του βοηθητικού προσωπικού. Άρθρο 31. 4ο Τμήμα: Πυροσβεστικού προσωπικού. Το Τμήμα πυροσβεστικού προσωπικού έχει για το πυροσβεστικό προσωπικό όλες τις αρμοδιότητες που αναφέρονται στα άρθρα 28 και 29 του παρόντος. Άρθρο 32. 5ο Τμήμα: Εσωτερικών λειτουργιών. Οι αρμοδιότητες του τμήματος εσωτερικών λειτουργιών είναι οι ακόλουθες: α)Η διακίνηση της αλληλογραφίας. β)Η παρακολούθηση των θεμάτων ασθένειας, άδειας και απουσίας του προσωπικού. γ)Η φροντίδα για τη διάθεση του προσωπικού στις τακτικές και έκτακτες υπηρεσίες και ο έλεγχος της κανονικής εκτέλεσης των υπηρεσιών αυτών. δ)Ο έλεγχος της κανονικής προσέλευσης και αποχώρησης του προσωπικού. ε)Η τήρηση και εφαρμογή του σχεδίου ασφάλειας του οικήματος του Υπουργείου και των λοιπών σχεδίων πολιτικής κινητοποίησης. στ)Η μέριμνα για την καθαριότητα, την ευταξία και τη συντήρηση του οικήματος του Υπουργείου. ζ)Ο εφοδιασμός με όλα τα απαραίτητα μέσα, μηχανήματα και υλικά και η μέριμνα για την καλή λειτουργία και συντήρησή τους. η)Η προμήθεια και διανομή των εφοδίων στο αστυνομικό και πυροσβεστικό προσωπικό. θ)Η διαχείριση της πάγιας προκαταβολής. ι)Η ευθύνη για τη λειτουργία της λέσχης και του καφενείου. ια)Η οργάνωση και εποπτεία της κίνησης των οχημάτων. ιβ)Η λειτουργία του τηλεφωνικού κέντρου και των λοιπών τηλεπικοινωνιακών μέσων.  4.Α.α.71 Υπουργείο Δημόσιας Τάξης (Οργανικές Διατάξεις)   103 Άρθρο 33. Υποδιεύθυνση υγειονομικού. 1.Η υποδιεύθυνση υγειονομικού περιλαμβάνει το τμήμα υγειονομικής περίθαλψης και το τμήμα υγειονομικού ελέγχου. 2.Οι αρμοδιότητες του τμήματος υγειονομικής περίθαλψης είναι οι ακόλουθες: α)Η μέριμνα για την οργάνωση και λειτουργία των ιατρείων, οδοντιατρείων, εργαστηρίων παρακλινικών εξετάσεων, φυσιοθεραπευτηρίων, αναρρωτηρίων, υγειονομικών επιτροπών και τραπεζών αίματος. β)Η παροχή εξωνοσοκομειακής ιατρικής και οδοντιατρικής περίθαλψης στο προσωπικό της Ελληνικής Αστυνομίας. γ)Η παρακολούθηση της υγείας του προσωπικού και η μέριμνα για την περίθαλψη των ασθενών, καθώς και η επίβλεψη της πορείας, των νοσηλευομένων σε νοσηλευτικά ιδρύματα. δ)Η παροχή επείγουσας ιατρικής βοήθειας σε ιδιώτες ασθενείς, που κρατούνται ή μετάγονται από υπηρεσίες του Υπουργείου Δημόσιας Τάξης. 3.Το Τμήμα υγειονομικού ελέγχου έχει ως αρμοδιότητα την εξέταση της σωματικής ικανότητας του προσωπικού και των υποψήφιων να προσληφθούν στο Υπουργείο Δημόσιας Τάξης ή ως προσωπικό ασφάλειας σύμφωνα με το άρθρο 19 του ν. 1339/1983. Άρθρο 34. Διεύθυνση εκπαίδευσης. Η διεύθυνση εκπαίδευσης περιλαμβάνει τα εξής τμήματα και υποδιευθύνσεις: α)1ο Τμήμα: Εκπαιδεύσεων. β)2οΤμήμα: Μετεκπαιδεύσεων. γ)3ο Τμήμα: Πυροσβεστικής εκπαίδευσης. δ)4ο Τμήμα: Εκπαιδευτικών μελετών. ε)Υποδιεύθυνση αστυνομικής ακαδημίας. στ)Υποδιεύθυνση πυροσβεστικών σχολών. Άρθρο 35. 1ο Τμήμα: Εκπαιδεύσεων. Οι αρμοδιότητες του τμήματος εκπαίδευσης είναι οι ακόλουθες: α)Ο χειρισμός των θεμάτων εκπαίδευσης των δοκίμων υπαστυνόμων και των δοκίμων αστυφυλάκων. β)Η μέριμνα για το διορισμό καθηγητών, εκπαιδευτών και λοιπού προσωπικού στις σχολές εκπαίδευσης. γ)Η μέριμνα για την έκδοση ή την προμήθεια των συγγραμμάτων, και των εκπαιδευτικών βοηθημάτων. δ)Η μέριμνα για την οργάνωση και τη διεξαγωγή όλων των εισιτηρίων και προαγωγικών εξετάσεων, που προβλέπει ο Ν.1481/1984 και ο κανονισμός προσωπικού του Υπουργείου Δημόσιας Τάξης. Άρθρο 36. 2ο Τμήμα: Μετεκπαιδεύσεων. Οι αρμοδιότητες του τμήματος μετεκπαιδεύσεων είναι οι ακόλουθες: α)Ο χειρισμός των θεμάτων μετεκπαίδευσης του προσωπικού του Υπουργείου Δημόσιας Τάξης. β)Η μέριμνα για τη συμμετοχή στελεχών του Υπουργείου σε εκπαιδευτικά προγράμματα των ενόπλων δυνάμεων και άλλων κρατικών και ιδιωτικών φορέων. γ)Ο χειρισμός θεμάτων εκπαιδευτικών αδειών και εκπαιδευτικών αποστολών στο εξωτερικό. δ)Η επιμέλεια όλων των θεμάτων επιμόρφωσης του προσωπικού και εκπαίδευσής του σε επαγγελματικές ειδικότητες. ε)Η μέριμνα για το διορισμό καθηγητών, εκπαιδευτών και λοιπού προσωπικού στις σχολές μετεκπαίδευσης και επιμόρφωσης. στ)Η μέριμνα της οργάνωσης και λειτουργίας της σχολής ξένων γλωσσών, της σχολής εκπαιδευτών και της σχολής στελεχών πολιτικής άμυνας. ζ)Η φροντίδα για τη διαρκή σωματική αγωγή και εξάσκηση του προσωπικού στην αυτοάμυνα και τη σκοποβολή. Άρθρο37. 3ο Τμήμα: Πυροσβεστικής εκπαίδευσης. Το τμήμα πυροσβεστικής εκπαίδευσης έχει για το πυροσβεστικό προσωπικό όλες τις αρμοδιότητες που αναφέρονται στα άρθρα 35 και 36 του παρόντος. Άρθρο 38. 4ο Τμήμα: Εκπαιδευτικών μελετών Οι αρμοδιότητες του τμήματος εκπαιδευτικών μελετών είναι οι ακόλουθες: α)Η εκπόνηση προγραμμάτων εκπαίδευσης για όλες τις κατηγορίες και βαθμούς προσωπικού και τις σχολές εκπαίδευσης και μετεκπαίδευσης. β)Η μελέτη εκπαιδευτικών συστημάτων και μεθόδων. γ)Η επιλογή συγγραμμάτων, βοηθημάτων και εποπτικού υλικού. δ) Ο προσδιορισμός των αναγκών των σχολών σε μέσα, αίθουσες και λοιπούς χώρους εκπαίδευσης. ε)Η ανταλλαγή εμπειριών και γνώσεων με τις αντίστοιχες υπηρεσίες ξένων αστυνομιών. Άρθρο 39. Υποδιεύθυνση αστυνομικής ακαδημίας. 1.Η αστυνομική ακαδημία έχει ως αποστολή την εκπαίδευση, μετεκπαίδευση, επιμόρφωση και εξειδίκευση όλων των κατηγοριών και βαθμών προσωπικού του Υπουργείου, εκτός του πυροσβεστικού προσωπικού. (Διευθυντής της αστυνομικής ακαδημίας είναι ο διευθυντής της διεύθυνσης εκπαίδευσης). Το τελευταίο μέσα σε ( ) εδαφ. της παρ.1 καταργήθηκε από την παρ. 5 του άρθ. 48 του Π.Δ. 161/15-22 Απρ. 1988 (ΦΕΚ Α΄74), (Διόρθ. Σφαλμ. στο ΦΕΚ Α΄93/18 Μαΐου 1988), κατωτ. σελ.24,91019. 2.Η αστυνομική ακαδημία περιλαμβάνει α)τη σχολή αξιωματικών της Ελληνικής Αστυνομίας, β)τη σχολή αστυφυλάκων, γ)τη σχολή ξένων γλωσσών, δ)τη σχολή εκπαιδευτών και ε)τη σχολή στελεχών πολιτικής άμυνας. 3.Η σχολή αξιωματικών της Ελληνικής Αστυνομίας διαιρείται: α)στη σχολή υπαστυνόμων και β)στο τμήμα μετεκπαίδευσης αξιωματικών. Η σχολή υπαστυνόμων είναι αρμόδια για την εκπαίδευση των δοκίμων υπαστυνόμων. Το Τμήμα μετεκπαίδευσης αξιωματικών είναι αρμόδιο για τη μετεκπαίδευση, επιμόρφωση και ειδίκευση των αξιωματικών όλων των βαθμών της Ελληνικής Αστυνομίας και του πολιτικού προσωπικού κλάδου ΑΤ. 4.Η σχολή αστυφυλάκων και τα παραρτήματά της έχουν ως αρμοδιότητα την εκπαίδευση των δοκίμων αστυφυλάκων. Η σχολή αστυφυλάκων και τα παραρτήματά της περιλαμβάνουν τμήματα για τη μετεκπαίδευση, επιμόρφωση και ειδίκευση των αστυφυλάκων, των αρχιφυλάκων και ανθυπαστυνόμων των κοινοτικών φυλάκων και του πολιτικού προσωπικού κλάδου ΜΕ. 5.Η σχολή ξένων γλωσσών είναι αρμόδια για τη διαρκή εκπαίδευση, επιμόρφωση και εξάσκηση του προσωπικού του Υπουργείου Δημόσιας Τάξης, περιλαμβανομένου και του πυροσβεστικού, στις ξένες γλώσσες. 6.Η σχολή εκπαιδευτών της Ελληνικής Αστυνομίας είναι αρμόδια για την ειδική εκπαίδευση και επιμόρφωση των αξιωματικών, αρχιφυλάκων και ανθυπαστυνόμων και ιδιωτών που εργάζονται ως διδακτικό προσωπικό ή εκπαιδευτές στην αστυνομική ακαδημία και στις πυροσβεστικές σχολές.  (Αντί για τη σελ.16,535) Σελ.16,535(α) Τεύχος ΙΑ-5-1 Σελ.17 Υπουργείο Δημόσιας Τάξης (Οργανικές Διατάξεις) 4.Α.α.71   104 7.Η σχολή στελεχών πολιτικής άμυνας είναι αρμόδια για τη μετεκπαίδευση του αστυνομικού, πυροσβεστικού και πολιτικού προσωπικού του Υπουργείου, καθώς και προσωπικού άλλων κρατικών και ιδιωτικών φορέων, σε θέματα πολιτικής άμυνας. Άρθρο 40. Υποδιεύθυνση πυροσβεστικών σχολών. 1.Η υποδιεύθυνση πυροσβεστικών σχολών είναι αρμόδια για την εκπαίδευση, μετεκπαίδευση, επιμόρφωση και εξειδίκευση του πυροσβεστικού προσωπικού γενικών και ειδικών καθηκόντων. Διευθυντής της υποδιεύθυνσης είναι ο προϊστάμενος του τμήματος πυροσβεστικής εκπαίδευσης. 2.Η υποδιεύθυνση περιλαμβάνει: α)τη σχολή αξιωματικών του Πυροσβεστικού Σώματος, β)τη σχολή αρχιπυροσβεστών και γ)τη σχολή πυροσβεστών. Άρθρο 41. Διεύθυνση μελετών Η διεύθυνση μελετών διαιρείται στα εξής τμήματα: 1ο Τμήμα: Προγραμματισμού και οργάνωσης. 2ο Τμήμα: Αστυνομικής τακτικής. 3ο Τμήμα: Νομικών υποθέσεων. 4ο Τμήμα: Τεκμηρίωσης. Άρθρο 42. 1ο Τμήμα: Προγραμματισμού και οργάνωσης. Οι αρμοδιότητες του τμήματος προγραμματισμού και οργάνωσης είναι οι ακόλουθες: α)Η διατύπωση περιοδικών προγνώσεων ή διαγνώσεων των μεταβολών στις κοινωνικές συνθήκες και φαινόμενα και στους λοιπούς παράγοντες, που επηρεάζουν την επίτευξη της αποστολής του Υπουργείου Δημόσιας Τάξης. β)Η μελέτη καθορισμού των ενδιαμέσων ποιοτικών και ποσοτικών στόχων, στους οποίους πρέπει να κατατείνει η δράση του Υπουργείου Δημόσιας Τάξης. γ)Η μελέτη καθορισμού των μεθόδων, των μέσων, των πόρων και των διαδικασιών που χρησιμοποιούνται για την εκπλήρωση των στόχων. δ)Η εκπόνηση βραχυχρόνιων και μακροχρόνιων σχεδίων για την επίτευξη των στόχων. ε)Η εκπόνηση ολοκληρωμένων προγραμμάτων για τη δράση του Υπουργείου και των επιμέρους υπηρεσιών. στ)Η μελέτη καθορισμού παραγόντων υλοποίησης των προγραμμάτων. ζ)Η μελέτη της διαρθρωτικής οργάνωσης των υπηρεσιών του Υπουργείου και η προετοιμασία έκδοσης διαταγμάτων και αποφάσεων που αφορούν τη διάρθρωση των υπηρεσιών. Σελ.16,536(α) Τεύχος ΙΑ-5-1 Σελ.18  η)Η μελέτη ομαδοποίησης των εργασιών κατά οργανικές ενότητες. θ)Η μελέτη καθορισμού επιπέδων (βαθμίδων) εξουσίας και ευθύνης. ι)Η μελέτη χωροταξικής κατανομής των υπηρεσιών. ια)Η μέριμνα για την ίδρυση, κατάργηση, συγχώνευση, μεταβολή της έδρας και της εδαφικής δικαιοδοσίας των υπηρεσιών. ιβ)Η μελέτη της λειτουργικής οργάνωσης των υπηρεσιών του Υπουργείου και η προετοιμασία έκδοσης διαταγμάτων και αποφάσεων που αφορούν τη λειτουργία των υπηρεσιών. ιγ)Η μελέτη καθορισμού των μεθόδων και των διαδικασιών που χρησιμοποιούνται για την εκτέλεση των εργασιών κάθε υπηρεσίας. ιδ)Η μελέτη προτυποποίησης εργασιών, διαδικασιών και μέσων. ιε)Η μελέτη τρόπου αύξησης της παραγωγικότητας της εργασίας. ιστ)Η μελέτη καθορισμού αγωγών επικοινωνίας μεταξύ των υπηρεσιών, ροών πληροφοριών και αναφορών. ιζ)Η μελέτη προσδιορισμού όρων και ορίων εξουσίας, λήψης αποφάσεων και μεταβίβασης εξουσίας. ιη)Η μελέτη προσδιορισμού των σχέσεων εξουσίας και υπαγωγής μεταξύ του προσωπικού και των υπηρεσιών. ιθ)Η μελέτη τρόπων αξιολόγησης, μέτρησης και ελέγχου της απόδοσης των υπηρεσιών και των χρησιμοποιουμένων μεθόδων και διαδικασιών. κ)Ο σχεδιασμός των θέσεων εργασίας κάθε υπηρεσίας. κα)Η μελέτη θεμάτων χρόνου εργασίας και τόπου εργασίας. κβ)Η διατύπωση μεθόδων αξιολόγησης, μέτρησης και ελέγχου της απόδοσης του προσωπικού. κγ)Η διατύπωση πολιτικής οικονομικών αμοιβών, πολιτικής υπηρεσιακών μεταβολών και πολιτικής προσωπικού. κδ)Ο προγραμματισμός αναγκών σε ανθρώπινο δυναμικό. κε)Η μελέτη μεθόδων και διαδικασιών στρατολόγησης και επιλογής νέου προσωπικού. κστ)Η διατύπωση διαδικασιών ανάπτυξης στελεχών. κζ)Η διατύπωση συστημάτων και μεθόδων διεύθυνσης των εργασιών και διοίκησης του προσωπικού. κη)Η μελέτη τρόπων απαλλαγής του Υπουργείου από την ευθύνη εκτελέσης εργασιών ξένων προς την αποστολή του.  4.Α.α.71 Υπουργείο Δημόσιας Τάξης (Οργανικές Διατάξεις)   105 Άρθρο 43. «2ο Τμήμα Κοινοβουλευτικού Ελέγχου- Αστυνομικής Τακτικής» Το 2ο Τμήμα, μετονομάστηκε ως άνω από το δεύτερο εδάφιο της παρ. 2 του άρθρ. 181 του Π.Δ. 141/ 12-30 Απρ. 1991 (ΦΕΚ Α΄58), κατωτ αριθ. 116. Οι αρμοδιότητες του τμήματος αστυνομικής τακτικής είναι οι ακόλουθες: α)Η μελέτη μεθόδων αστυνομικής τακτικής και πρακτικής και η διατύπωση υποδειγμάτων για τις επιχειρήσεις, τις περιπόλους, τις ενέδρες, τους ελέγχους, τις έρευνες και τις λοιπές αστυνομικές εργασίες. β)Η ανταλλαγή εμπειριών σε θέματα τακτικής με τις αστυνομίες άλλων χωρών. γ)Η παρακολούθηση της χρησιμοποιούμενης τακτικής σε κάθε συγκεκριμένο συμβάν από τις αστυνομικές υπηρεσίες και η εξαγωγή και αξιοποίηση συμπερασμάτων. δ)Η μελέτη προσδιορισμού των απαραιτήτων μέσων και εφοδίων που απαιτούνται για την εκτέλεση των αστυνομικών εργασιών. ε)Η διατύπωση μέτρων και μεθόδων προστασίας του αστυνομικού προσωπικού κατά την εκτέλεση των καθηκόντων του. στ)Η ανταλλαγή εμπειριών και γνώσεων με τις αστυνομίες ξένων χωρών για τα χρησιμοποιούμενα μέσα και για τα μέτρα προστασίας των αστυνομικών. ζ)Η μελέτη προσδιορισμού τρόπων με τους οποίους εξασφαλίζεται ο σεβασμός των ατομικών ελευθεριών από την αστυνομική τακτική και πρακτική. η)Η διατύπωση κανόνων για τις περιπτώσεις που επιτρέπεται η χρήση όπλου από τον αστυνομικό. θ)Η συνεργασία με κρατικούς και ιδιωτικούς φορείς για τον προσδιορισμό μέτρων προστασίας των ατομικών ελευθεριών. «ι.Η φροντίδα για τις απαντήσεις του Υπουργείου στον κοινοβουλευτικό έλεγχο της Βουλής». Η μέσα σε « » περίπτ. ι΄, προστέθηκε από την παρ. 2 του άρθρ. 181 του Π.Δ. 141/12-30 Απρ. 1991 (ΦΕΚ Α΄58), κατωτ. αριθ. 116. Άρθρο 44. 3ο Τμήμα: Νομικών υποθέσεων. Οι αρμοδιότητες του τμήματος νομικών υποθέσεων είναι οι ακόλουθες: α)Η κατάρτιση και νομοτεχνική επεξεργασία σχεδίων νόμων, προεδρικών διαταγμάτων και κανονιστικών αποφάσεων και η μέριμνα για την ψήφιση και δημοσίευσή τους. β)Η επεξεργασία ερωτημάτων προς τις εισαγγελικές αρχές και το νομικό σύμβουλο της Διοίκησης του Υπουργείου. γ)Η νομοτεχνική επεξεργασία των αστυνομικών διατάξεων και η μέριμνα για την έγκριση και δημοσίευση εκείνων που εκδίδει ο Αρχηγός της Ελληνικής Αστυνομίας. δ)Η καθοδήγηση των υπηρεσιών του Υπουργείου για την ορθή εφαρμογή της νομοθεσίας και η μέριμνα για την έκδοση ερμηνευτικών εγκυκλίων. ε).(Καταργήθηκε από το πρώτο εδάφιο της παρ. 2 του άρθρ. 181 του Π.Δ. 141/12-30 Απρ. 1991 (ΦΕΚ Α΄58), κατωτ. αριθ. 116). στ)Η παρακολούθηση ποινικών και αστικών δικών κατά αστυνομικών για αδικήματα που αυτοί διέπραξαν κατά την εκτέλεση της υπηρεσίας τους και η φροντίδα για τη λήψη των καταλλήλων μέτρων. ζ)Η μέριμνα για την άσκηση ποινικής αγωγής για εγκλήματα στρεφόμενα κατά της Ελληνικής Αστυνομίας ή του προσωπικού της. Με την παρ. 15 άρθρ. 48 του Π.Δ. 161/15-22 Απρ. 1988 (ΦΕΚ Α΄74), (Διόρθ. σφαλμ. στο ΦΕΚ Α΄93/18 Μαΐου 1988), κατωτ. σελ. 24,91019, οι αρμοδιότητες που προβλέπονται από τα άνω εδαφ. στ΄ και ζ΄ υπαχθήκανε στα Τμήματα 1 και 2 της Διεύθυνσης Αστυνομικού Προσωπικού που προβλέπονται από τα άρθρ. 28 και 29 του ίδιου Π.Δ/τος, σε συνδυασμό με το άρθρ. 1 παρ. 1 εδαφ. α περιπτ.α του Π.Δ. 52/1987, κατωτ. αριθ. 86. η)Η μελέτη σχεδίων νόμων άλλων Υπουργείων που αφορούν και το Υπουργείο Δημόσιας Τάξης. θ) Η συνεργασία με τους συναρμόδιους κρατικούς φορείς για την επεξεργασία σχεδίων νόμων, διαταγμάτων και αποφάσεων κοινής αρμοδιότητας. ι)Η συγκέντρωση, μελέτη, επεξεργασία και ταξινόμηση της νομοθεσίας που ενδιαφέρει το Υπουργείο και η κωδικοποίησή της, σε συνεργασία με τη διεύθυνση πληροφορικής. Άρθρο 45. 4ο Τμήμα: Τεκμηρίωσης. Οι αρμοδιότητες του τμήματος τεκμηρίωσης είναι οι ακόλουθες: α)Η οργάνωση και λειτουργία της βιβλιοθήκης του Υπουργείου, η μέριμνα για την προμήθεια συγγραμάτων, βιβλίων, περιοδικών και λοιπών εντύπων και ο δανεισμός τους στις υπηρεσίες και το προσωπικό. β)Η συγκέντρωση των διατριβών, μελετών και λοιπών εργασιών του προσωπικού που αναφέρονται σε θέματα αποστολής του Υπουργείου. (Αντί για τη σελ. 16,537(β) Σελ.  16,537(γ) Τεύχος 1332 Σελ. 43 Υπουργείο Δημόσιας Τάξης (Οργανικές Διατάξεις) 4.Α.α.71   106 γ) (Καταργήθηκε από το άρθρ. 2 του Π.Δ. 283/23 Αυγ. - 1 Σεπτ  1998, ΦΕΚ Α’ 202, Διορθ.Σφαλμ. στο ΦΕΚ Β΄ 223/ 30 Σεπτ.1998 ,κατωτ. αριθ. 154). δ)Η συγκέντρωση και στατιστική επεξεργασία όλων των στοιχείων και πληροφοριών για τη δράση του Υπουργείου και για τους οικονομικούς και κοινωνικούς παράγοντες που επηρεάζουν την επίτευξη της αποστολής του, σε συνεργασία με τη διεύθυνση πληροφορικής και την υπηρεσία στατιστικής της Ε.Σ.Υ.Ε. ε)Η μετάφραση των ξενόγλωσσων κειμένων. στ)Η μελέτη του ελληνικού και διεθνή ημερήσιου και περιοδικού τύπου, καθώς και των εκδόσεων που αφορούν την αποστολή του Υπουργείου, η αποδελτίωση των χρησίμων πληροφοριών και η σχετική ενημέρωση των υπηρεσιών του Υπουργείου. Άρθρο 46. Διεύθυνση πληροφορικής. Η διεύθυνση πληροφορικής διαιρείται στα εξής τμήματα: 1ο Τμήμα: Διοικητικής και τεχνικής μέριμνας. 2ο Τμήμα: Ανάλυσης και προγραμματισμού. 3ο Τμήμα: Λειτουργίας συστήματος πληροφορικής. Άρθρο 47. 1ο Τμήμα: Διοικητικής και τεχνικής μέριμνας. Οι αρμοδιότητες του τμήματος διοικητικής και τεχνικής μέριμνας είναι οι ακόλουθες: α)Η φροντίδα για την ενημέρωση και επιμόρφωση του προσωπικού του Υπουργείου, σε συνεργασία με τη διεύθυνση εκπαίδευσης, πάνω στα θέματα μηχανογραφικής οργάνωσης των εργασιών και αξιοποίησης των εφαρμογών της πληροφορικής. β)Η φροντίδα για την περαιτέρω επιμόρφωση και εξειδίκευση του προσωπικού της διεύθυνσης πληροφορικής. γ)Η επιμέλεια της κατάρτισης των προδιαγραφών για την προμήθεια ηλεκτρονικών μέσων και μηχανημάτων, σε συνεργασία με τη διεύθυνση τεχνικών. δ)Η φροντίδα για την προμήθεια, σε συνεργασία με τη διεύθυνση οικονομικών, των υλικών και μέσων που απαιτεί η λειτουργία της διεύθυνσης. ε)Η ασφάλεια των κτιρίων, των εγκαταστάσεων, των μηχανημάτων, των πληροφοριών και των αρχείων της διεύθυνσης και η μέριμνα για τη συντήρηση όλων των μέσων και μηχανημάτων του συστήματος. Σελ.  16,538(γ) Τεύχος 1332 Σελ. 44 στ)Η παρακολούθηση της απόδοσης των λειτουργικών προγραμμάτων των ηλεκτρονικών υπολογιστών και των μηχανών ελέγχου επικοινωνιών και η μέριμνα για τη βελτίωσή τους. ζ)Η μελέτη σύνδεσης του συστήματος πληροφορικής του Υπουργείου με τα αντίστοιχα άλλων κρατικών φορέων ή αστυνομιών άλλων χωρών. η)Η παρακολούθηση των εξελίξεων στην τεχνολογία, στα μηχανήματα και στις εφαρμογές της πληροφορικής και η εισήγηση των αναγκαίων προσαρμογών και βελτιώσεων. θ)Ο σχεδιασμός, η παρακολούθηση και η ενημέρωση της βιβλιοθήκης προγραμμάτων του συστήματος πληροφορικής. ι)Ο σχεδιασμός και η ανάπτυξη προγραμμάτων που αφορούν σταθερές και τυποποιημένες εργασίες, που καλύπτουν συνεχείς ανάγκες περισσότερων εφαρμογών. ια)Η μελέτη και ο σχεδιασμός τυποποιημένων μεθόδων ανάπτυξης νέων εφαρμογών, προγραμματισμού, επεξεργασίας πληροφοριών, χρονικού προγραμματισμού και ελέγχου απόδοσης. ιβ)Η ανάπτυξη και συντήρηση βάσεων πληροφοριών και η χορήγηση αποκλειστικού ονόματος για κάθε πληροφορία. ιγ)Ο σχεδιασμός και η ανάπτυξη τρόπων ασφάλειας των πληροφοριών. Άρθρο 48. 2ο Τμήμα: Ανάλυσης και προγραμματισμού. Οι αρμοδιότητες του τμήματος ανάλυσης και προγραμματισμού είναι οι ακόλουθες: α)Η ανάλυση των διαδικασιών της εκτέλεσης των εργασιών των υπηρεσιών του Υπουργείου και ο σχεδιασμός μεθόδων εκτέλεσής τους ή υποστήριξής τους με εφαρμογές του συστήματος πληροφορικής. β)Η μελέτη μεθόδων βελτίωσης της λειτουργίας των υπηρεσιών και της διακίνησης πληροφοριών, εντύπων και σημάτων. 4.Α.α.71 Υπουργείο Δημόσιας Τάξης (Οργανικές Διατάξεις)   107 γ)Η μελέτη, η ανάλυση και ο σχεδιασμός προγραμμάτων ηλεκτρονικών υπολογιστών. δ)Η παρακολούθηση της λειτουργίας της απόδοσής τους και του κόστους των εφαρμογών. ε)Ο ανασχεδιασμός και η βελτίωση των εφαρμογών που λειτουργούν. Άρθρο 49. 3ο Τμήμα: Λειτουργίας συστήματος πληροφορικής. Οι αρμοδιότητες του τμήματος λειτουργίας συστήματος πληροφορικής είναι οι ακόλουθες: α)Η εξασφάλιση της λειτουργίας των ηλεκτρονικών υπολογιστών, των μηχανών ελέγχου επικοινωνιών, των τερματικών μονάδων, των μηχανών προετοιμασίας στοιχείων και μικροφωτογράφισης και όλων των τεχνικών και ηλεκτρονικών μέσων και μηχανημάτων του συστήματος πληροφορικής. β)Η μέριμνα για τη συγκέντρωση και τον έλεγχο εισαγομένων στοιχείων, την κατανομή τους στις διάφορες θέσεις εργασίας του συστήματος και τη διανομή τους στις υπηρεσίες. Τμήμα Ε΄. Κλάδος Διοικητικής Υποστήριξης: Διευθύνσεις Οικονομικών, Τεχνικών και Δημοσίων Σχέσεων. Άρθρο 50. Διεύθυνση οικονομικών. Η διεύθυνση οικονομικών περιλαμβάνει τα εξής τμήματα και υποδιευθύνσεις: α)1ο Τμήμα: Προϋπολογισμού και γενικών δαπανών. β)2ο Τμήμα: Προμηθειών και υλικών. γ)3ο Τμήμα: Αποδοχών και ασφάλισης προσωπικού. δ)4ο Τμήμα: Διαχείρισης χρηματικού. ε)Υποδιεύθυνση διαχείρισης υλικού. στ)Υποδιεύθυνση ελεγκτηρίου δαπανών. Άρθρο 51. 1ο Τμήμα: Προϋπολογισμού και γενικών δαπανών. Οι αρμοδιότητες του τμήματος προϋπολογισμού και γενικών δαπανών είναι οι ακόλουθες: α)Η σύνταξη του προϋπολογισμού δαπανών και του προϋπολογισμού του προγράμματος δημοσίων επενδύσεων και η παρακολούθηση της εκτέλεσης και της κίνησης των επιμέρους πιστώσεων. β)Η έκδοση των εντολών κύριου διατάκτη και η μεταβίβαση πιστώσεων στους δευτερεύοντες διατάκτες. γ)Η κατανομή, ανακατανομή και ο έλεγχος κίνησης της πάγιας προκαταβολής και των πιστώσεων για έκτακτα έξοδα ασφάλειας. δ)Ο διορισμός και η εποπτεία των δημοσίων υπολόγων και των χρηματικών διαχειρίσεων του Υπουργείου. ε)Η έγκριση όλων των δαπανών του Υπουργείου, εκτός εκείνων που αφορούν τις πάσης φύσεως αποδοχές του προσωπικού. στ)Η εκτέλεση δικαστικών αποφάσεων, συμβιβαστικών πράξεων και η έκδοση καταλογιστικών αποφάσεων για οφειλές. Άρθρο 52. 2ο Τμήμα: Προμηθειών και υλικών. Οι αρμοδιότητες του τμήματος προμηθειών και υλικών είναι οι ακόλουθες: α)Η κατάρτιση του προγράμματος προμηθειών του Υπουργείου Δημόσιας Τάξης και η παρακολούθηση της εκτέλεσής του. β)Η φροντίδα για τις διακηρύξεις και την εκπροσώπηση του Υπουργείου στις επιτροπές προμηθειών και παραλαβής υλικών, η σύναψη των συμβάσεων για τις προμήθειες και κάθε άλλη διαδικασία προμηθειών. γ)Η συγκέντρωση πληροφοριών για τη φερεγγυότητα των προμηθευτών και την ποιότητα και τις τιμές των ειδών. δ)Η μέριμνα για τη στέγαση των υπηρεσιών του Υπουργείου και ο χειρισμός των θεμάτων δαπανών αγοράς, μίσθωσης, επισκευής και συντήρησης κτιρίων, μηχανημάτων, οχημάτων, οπλισμού και λοιπού εξοπλισμού. ε)Ο προσδιορισμός των αναγκών του Υπουργείου σε καύσιμα και η κατανομή και παρακολούθηση των σχετικών πιστώσεων. στ)Ο προσδιορισμός των αναγκών του Υπουργείου σε ατομικά εφόδια και είδη εξάρτησης προσωπικού και η λογιστική παρακολούθηση των σχετικών λογαριασμών. ζ)Η λογιστική παρακολούθηση του οπλισμού, των πυρομαχικών, των οχημάτων, του τηλεπικοινωνιακού υλικού και όλων των τεχνικών και λοιπών μέσων. η)Η κατανομή των χορηγημάτων για γραφική ύλη, θέρμανση και καθαριότητα. Άρθρο 53. 3ο Τμήμα: Αποδοχών και ασφάλισης προσωπικού. Οι αρμοδιότητες του τμήματος αποδοχών και ασφάλισης προσωπικού είναι οι ακόλουθες:  (Αντί για τη σελ. 16,539) Σελ.  16,539(α) Τεύχος 1332 Σελ. 45 Υπουργείο Δημόσιας Τάξης (Οργανικές Διατάξεις) 4.Α.α.71   108 α)Η παρακολούθηση των πιστώσεων για αποδοχές, αποζημιώσεις και κάθε είδους αμοιβές όλων των κατηγοριών του προσωπικού και η μέριμνα για τη διενέργεια των απαραιτήτων διαδικασιών. β)Ο χειρισμός των συνταξιοδοτικών υποθέσεων όλων των κατηγοριών προσωπικού. γ)Ο χειρισμός των θεμάτων του γραφείου κρατικού ελέγχου του Ιπποδρόμου Φαλήρου. δ)Η παρακολούθηση της ασφαλιστικής νομοθεσίας και της λειτουργίας των ασφαλιστικών φορέων του προσωπικού του Υπουργείου. ε)Η παρακολούθηση και ο έλεγχος της λειτουργίας των πρατηρίων και λεσχών του προσωπικού. Άρθρο 54. 4ο Τμήμα: Διαχείρισης Χρηματικού. Το τμήμα διαχείρισης χρηματικού περιλαμβάνει το γραφείο λογιστηρίου και το γραφείο ταμείου με τις ακόλουθες αρμοδιότητες: α)Το γραφείο λογιστηρίου διαχειρίζεται την πάγια προκαταβολή. β)Το γραφείο ταμείου εκτελεί τις πληρωμές των δαπανών που γίνονται σε βάρος της πάγιας προκαταβολής. Άρθρο 55. Υποδιεύθυνση διαχείρισης υλικού. 1.Η υποδιεύθυνση διαχείρισης υλικού περιλαμβάνει:  α)το τμήμα διαχείρισης ατομικών εφοδίων, β)το τμήμα διαχείρισης οπλισμού, γ)το τμήμα διαχείρισης οχημάτων, δ)το τμήμα διαχείρισης τηλεπικοινωνιακών μέσων και ε)το τμήμα διαχείρισης γενικών εφοδίων. 2.Το τμήμα διαχείρισης ατομικών εφοδίων είναι αρμόδιο για την παραλαβή, αποθήκευση, φύλαξη, διαχείριση και αποστολή στις υπηρεσίες του Υπουργείου των ειδών ιματισμού, υπόδησης, κλινοστρωμνής, εξάρτησης και λοιπών ατομικών εφοδίων. 3.Το τμήμα διαχείρισης οπλισμού είναι αρμόδιο για την παραλαβή, αποθήκευση, φύλαξη, επιμέλεια της συντήρησης, διαχείριση και αποστολή στις υπηρεσίες των όπλων, πυρομαχικών, χημικών μέσων και λοιπού οπλισμού. 4.Το τμήμα διαχείρισης οχημάτων είναι αρμόδιο για την παραλαβή, αποθήκευση, φύλαξη, διαχείριση και αποστολή στις υπηρεσίες των οχημάτων και των ανταλλακτικών, λιπαντικών, ελαστικών και λοιπών ειδών εξοπλισμού οχημάτων.  Σελ.  16,540(α) Τεύχος 1332 Σελ. 46 5.Το τμήμα διαχείρισης τηλεπικοινωνιακών μέσων είναι αρμόδιο για την παραλαβή, αποθήκευση, φύλαξη, διαχείριση και αποστολή στις υπηρεσίες των τηλεπικοινωνιακών και τεχνικών μέσων και των ανταλλακτικών τους. 6.Το τμήμα διαχείρισης γενικών εφοδίων είναι αρμόδιο για την παραλαβή, αποθήκευση, φύλαξη, διαχείριση και αποστολή στις υπηρεσίες των γραφομηχανών, πολυγράφων, του φωτογραφικού και κινηματογραφικού υλικού, των χαρτικών, των σκηνών, των επίπλων και των σκευών, των ειδών φωτισμού και κάθε άλλου εφοδίου για τη λειτουργία των υπηρεσιών. Άρθρο 56. Υποδιεύθυνση ελεγκτηρίου δαπανών. 1.Η υποδιεύθυνση ελεγκτηρίου δαπανών είναι αρμόδια για τον έλεγχο, την εκκαθάριση και την έκδοση εντολών πληρωμών των δαπανών του Υπουργείου Δημόσιας Τάξης, και για την εκτέλεση των αρμοδιοτήτων της υπάγεται απευθείας στον Αρχηγό της Ελληνικής Αστυνομίας. Η υποδιεύθυνση περιλαμβάνει τρία τμήματα ελέγχου. 2.Το 1ο τμήμα ελέγχου ελέγχει, εκκαθαρίζει και εκδίδει τα εντάλματα πληρωμής για τις δαπάνες που αφορούν τις πάσης φύσεως αποδοχές του αστυνομικού προσωπικού. Το 2ο τμήμα ελέγχου έχει τις ίδιες αρμοδιότητες για το πολιτικό, το πυροσβεστικό προσωπικό και τους κοινοτικούς φύλακες. 3.Το 3ο τμήμα ελέγχου ελέγχει, εκκαθαρίζει και εκδίδει τα εντάλματα πληρωμής για τις δαπάνες υλικού και παρακολουθεί τις μεταβιβαζόμενες πιστώσεις. Άρθρο 57. Διεύθυνση τεχνικών. Η διεύθυνση τεχνικών διαιρείται στα εξής τμήματα και υποδιευθύνσεις: α)1ο Τμήμα: Τεχνικών μέσων και επικοινωνιών. 4.Α.α.71 Υπουργείο Δημόσιας Τάξης (Οργανικές Διατάξεις)   109 «β)2ο Τμήμα: Μεταφορικών Μέσων». Το μέσα σε «» δεύτερο εδάφ. αντικαταστάθηκε ως άνω από την παρ. 1 άρθρ. 2 Π.Δ. 403/ 4 - 16 Δεκ. 1998 (ΦΕΚ Α΄ 277),(Διόρθ. Σφαλμ. στο ΦΕΚ Α΄ 4/21.1.1999). γ)3ο Τμήμα: Οπλισμού και κτιρίων. δ)Υποδιεύθυνση τεχνικών εφαρμογών Νότιας Ελλάδας. ε)Υποδιεύθυνση τεχνικών εφαρμογών Βόρειας Ελλάδας. Άρθρο 58. 1ο Τμήμα: Τεχνικών μέσων και επικοινωνιών. Οι αρμοδιότητες του τμήματος τεχνικών μέσων και επικοινωνιών είναι οι ακόλουθες: α)Η οργάνωση και λειτουργία του δικτύου ασύρματης επικοινωνίας και η φροντίδα για τη συντήρηση, ασφάλεια και βελτίωσή του. β)Ο προσδιορισμός των αναγκών του Υπουργείου σε ασύρματο τηλεπικοινωνιακό υλικό. γ)Η κατανομή και ανακατανομή των μέσων ασύρματης επικοινωνίας. δ)Η οργάνωση και λειτουργία του δικτύου ενσύρματης επικοινωνίας και η φροντίδα για τη συντήρηση, ασφάλεια και βελτίωσή του. ε)Ο προσδιορισμός των αναγκών του Υπουργείου σε ενσύρματο τηλεπικοινωνιακό υλικό. στ)Η κατανομή και ανακατανομή των μέσων ενσύρματης επικοινωνίας, η παρακολούθηση των μεταβολών των τηλεφωνικών και τηλετυπικών συνδέσεων και των λογαριασμών του Ο.Τ.Ε.. ζ)Η φροντίδα για την ανάπτυξη τηλεοπτικοακουστικών συστημάτων. η)Η μελέτη και αξιοποίηση των εξελίξεων της τεχνολογίας και των εμπειριών των αστυνομικών ξένων χωρών. θ)Ο προσδιορισμός των αναγκών του Υπουργείου σε τεχνικά μέσα. ι)Η σύνταξη προδιαγραφών και η αξιολόγηση προσφορών για την προμήθεια τηλεπικοινωνιακών και τεχνικών μέσων, ατομικών εφοδίων του προσωπικού και γενικών εφοδίων των υπηρεσιών. Άρθρο 59. 2ο Τμήμα: «Μεταφορικών Μέσων.» Οι αρμοδιότητες του τμήματος «μεταφορικών μέσων» είναι οι ακόλουθες: α)Ο προσδιορισμός των αναγκών του Υπουργείου σε «μεταφορικά μέσα», η σύνταξη των τεχνικών προδιαγραφών και η αξιολόγηση των προσφορών για την προμήθειά τους. β)Η μέριμνα για τον κατάλληλο εξοπλισμό των «μεταφορικών μέσων». γ)Η φροντίδα για την έγκριση της κυκλοφορίας των «μεταφορικών μέσων», την ασφάλισή τους και τον καθορισμό μέτρων ασφάλειας και χώρων στάθμευσης και φύλαξης. δ)Η φροντίδα για τον χαρακτηρισμό των «μεταφορικών μέσων» ως ακαταλλήλων και για την παράδοσή τους στον ΟΔΔΥ. ε)Η γνωμάτευση για τον καταλογισμό ζημιών «μεταφορικών μέσων». στ)Η κατανομή των «μεταφορικών μέσων» και του εξοπλισμού τους στις υπηρεσίες. ζ)Η παρακολούθηση της οργανικής δύναμης κάθε υπηρεσίας σε οδηγούς «μεταφορικών μέσων». η)Ο έλεγχος της κίνησης «μεταφορικών μέσων» και ο καθορισμός των συνοδευτικών εγγράφων και των διαδικασιών κίνησής τους. θ)Η παρακολούθηση των εργασιών των συνεργείων. ι)Ο καθορισμός κλίμακας κατανάλωσης καυσίμων, λιπαντικών και ανταλλακτικών. ια)Η φροντίδα για τον εφοδιασμό του προσωπικού του Υπουργείου με υπηρεσιακές άδειες οδηγού και άδειες εκγυμναστή οδηγών. ιβ)Η τήρηση σχεδίων μεταφορών ειρηνικής και πολεμικής περιόδου. Οι μέσα σε «» λέξεις αντικαταστάθηκαν ως άνω από την παρ. 3 άρθρ. 2 Π.Δ. 403/4-16 Δεκ. 1998 (ΦΕΚ Α΄ 277), (Διορθ. Σφαλμ. στο ΦΕΚ Α΄ 4/21.1.1999). «ιγ).Η μέριμνα για προμήθεια και διάθεση συμβατικών πινακίδων των οχημάτων και ο καθορισμός των οργάνων και υπηρεσιών που δικαιούνται χρήσεως αυτών. ιδ).Ο καθορισμός του χρωματισμού και των αστυνομικών ενδείξεων των υπηρεσιακών οχημάτων και η φροντίδα για το χρωματισμό και αναχρωματισμό αυτών. ιε).Η φροντίδα για τη σύνταξη κανονισμών εργασίας συνεργείων». Οι μέσα σε «» περ. ιγ, ιδ, και ιε προστέθηκαν από την παρ. 4 άρθρ. 2 Π.Δ. 403/4-16 Δεκ. 1998 (ΦΕΚ Α΄ 277), (Διόρθ. Σφαλμ. στο ΦΕΚ Α΄ 4/21.1.1999). Άρθρο 60. 3ο Τμήμα: Οπλισμού και κτιρίων. Οι αρμοδιότητες του τμήματος οπλισμού και κτιρίων είναι οι ακόλουθες: α)Ο προσδιορισμός των αναγκών του Υπουργείου σε οπλισμό, η σύνταξη προδιαγραφών και η αξιολόγηση προσφορών για την προμήθειά του. β)Η οργάνωση και λειτουργία σκοπευτηρίων.  (Αντί για τη σελ. 16,541(γ) Σελ.  16,541(δ) Τεύχος 1332 Σελ. 47 Υπουργείο Δημόσιας Τάξης (Οργανικές Διατάξεις) 4.Α.α.71   110 γ)Η εκπόνηση οδηγιών για τη χρήση και συντήρηση ειδών οπλισμού. δ)Η κατανομή και ανακατανομή του οπλισμού στις υπηρεσίες και η τήρηση σχετικών στοιχείων. ε)Η γνωμάτευση για τον καταλογισμό ζημιών ή απωλειών οπλισμού. στ)Η φροντίδα για τη συντήρηση των κτιρίων του Υπουργείου. ζ)Η μελέτη και επίβλεψη των κτιριολογικών προγραμμάτων του Υπουργείου. η)Η φροντίδα για την αγορά οικοπέδων και κτιρίων, για την έκδοση οικοδομικών αδειών, για την ένταξη των κτιριακών έργων στο πρόγραμμα δημοσίων επενδύσεων και το διορισμό υπολόγων διαχειριστών. Άρθρο 61. Υποδιευθύνσεις τεχνικών εφαρμογών. 1.Στο νομό Αττικής λειτουργεί υποδιεύθυνση τεχνικών εφαρμογών Νότιας Ελλάδας με τα εξής τμήματα: α)1ο Τμήμα: Τυπογραφείου. β)2ο Τμήμα: Συνεργείου οχημάτων. γ)3ο Τμήμα: Συνεργείου τεχνικών μέσων. δ)4ο Τμήμα: Συνεργείου οπλισμού. ε)5ο Τμήμα: Συνεργείου κτιρίων. στ)6ο Τμήμα: Κίνησης οχημάτων. 2.Το τμήμα τυπογραφείου είναι αρμόδιο για την εκτέλεση όλων των εργασιών εκτύπωσης και βιβλιοδεσίας, που του επιτρέπει ο τεχνικός εξοπλισμός του. Το τμήμα συνεργείων οχημάτων είναι αρμόδιο για τη συντήρηση και επισκευή των οχημάτων των υπηρεσιών. Το τμήμα συνεργείου τεχνικών μέσων για την επισκευή και συντήρηση του τηλεπικοινωνιακού υλικού, των λοιπών τεχνικών μέσων και των γενικών εφοδίων των υπηρεσιών της Νότιας Ελλάδας. Το τμήμα συνεργείων οπλισμού είναι αρμόδιο για την επισκευή και συντήρηση των όπλων και την αναγόμωση των φυσιγγίων. Το τμήμα συνεργείου κτιρίων είναι αρμόδιο για την επισκευή και συντήρηση των κτιρίων του Υπουργείου. 3.Οι αρμοδιότητες του τμήματος κίνησης οχημάτων είναι οι ακόλουθες: «α).Η διατήρηση εφεδρικής δύναμης οχημάτων και η διάθεση αυτών στις υπηρεσίες για την αντιμετώπιση εκτάκτων αναγκών». Το μέσα σε «» εδάφ. α αντικαταστάθηκε ως άνω από την παρ. 1 άρθρ. 3 Π.Δ. 403/4-16 Δεκ. 1998 (ΦΕΚ Α΄ 277), (Διόρθ. Σφαλμ. στο ΦΕΚ Α 4/21.1.1999). β)Η φροντίδα για τη μεταφορά προσωπικού, υλικών και εφοδίων του Υπουργείου.  Σελ.  16,542(δ) Τεύχος 1332 Σελ. 48 «γ) Η συγκέντρωση των χαρακτηρισθέντων ως Πέραν Οικονομικής Εκμετάλλευσης (ΠΟΕ) οχημάτων και η παράδοσή τους στον ΟΔΔΥ, ύστερα από διαταγή της Διεύθυνσης Τεχνικών του Υπουργείου Δημόσιας Τάξης». Το μέσα σε «» εδάφ. γ προστέθηκε από την παρ. 2 άρθρ. 3 Π.Δ. 403/4-16 Δεκ. 1998 (ΦΕΚ Α΄ 277) , (Διόρθ. Σφαλμ. στο ΦΕΚ Α΄ 4/21.1.1999). 4.Τα τμήματα της υποδιεύθυνσης τεχνικών εφαρμογών Νότιας Ελλάδας υποστηρίζουν όλες τις υπηρεσίες του Υπουργείου που εδρεύουν στα Επτάνησα, την Ήπειρο, τη Στερεά Ελλάδα, την Πελοπόννησο, την Κρήτη και τα Νησιά του Αιγαίου εκτός του τμήματος τυπογραφείου που εξυπηρετεί το σύνολο των υπηρεσιών του Υπουργείου. 5.Στο νομό Θεσσαλονίκης λειτουργεί υποδιεύθυνση τεχνικών εφαρμογών Βόρειας Ελλάδας, που περιλαμβάνει τα ίδια τμήματα με εκείνα της υποδιεύθυνσης Νότιας Ελλάδας, πλην του τμήματος τυπογραφείου, και με αντίστοιχες αρμοδιότητες, για την υποστήριξη των υπηρεσιών των υπολοίπων διαμερισμάτων της χώρας. Άρθρο 62. Διεύθυνση δημοσίων σχέσεων. Η διεύθυνση δημοσίων σχέσεων έχει τα εξής τμήματα: α)1ο Τμήμα: Ενημέρωσης. β)2ο Τμήμα: Κοινωνικών σχέσεων. γ)3ο Τμήμα: Εκδόσεων. Άρθρο 63. 1ο Τμήμα: Ενημέρωσης. Οι αρμοδιότητες του τμήματος ενημέρωσης είναι οι ακόλουθες: α)Η αποδελτίωση του ελληνικού ημερήσιου και περιοδικού Τύπου, η σύνταξη δελτίου Τύπου και η διανομή του στις υπηρεσίες του Υπουργείου. 4.Α.α.71 Υπουργείο Δημόσιας Τάξης (Οργανικές Διατάξεις)   111 β)Η προβολή του έργου του Υπουργείου Δημόσιας Τάξης και η ενημέρωση του κοινού για τις δραστηριότητες του Υπουργείου και της Ελληνικής Αστυνομίας, μέσω του Τύπου και των μέσων μαζικής ενημέρωσης. γ)Η απάντηση στα δημοσιεύματα του Τύπου που αφορούν το Υπουργείο Δημόσιας Τάξης και την Ελληνική Αστυνομία. δ)Η επαφή με τους δημοσιογράφους και λοιπούς παράγοντες ενημέρωσης και πληροφόρησης του κοινού. ε)Η τήρηση αρχείου δημοσιευμάτων που αφορούν το Υπουργείο Δημόσιας Τάξης. στ)Η μέριμνα για την παραγωγή ή την προμήθεια και προβολή κινηματογραφικών ταινιών και διαφανειών, μορφωτικού και πληροφοριακού περιεχομένου. ζ)Η επιμέλεια παραγωγής ραδιοτηλεοπτικών εκπομπών της Ελληνικής Αστυνομίας. η)Η φωτογραφική και ραδιοτηλεοπτική κάλυψη δραστηριοτήτων του Υπουργείου Δημόσιας Τάξης και της Ελληνικής Αστυνομίας. θ)Η ανάπτυξη σχέσεων με ραδιοτηλεοπτικά δίκτυα και η παροχή συνδρομών σε τηλεοπτικούς, θεατρικούς και κινηματογραφικούς παραγωγούς. ι)Η τήρηση αρχείου φωτογραφικού και τηλεοπτικού υλικού. ΄Αρθρο 64. 2ο Τμήμα: Κοινωνικών σχέσεων. Οι αρμοδιότητες του τμήματος κοινωνικών σχέσεων είναι οι ακόλουθες: α)Η οργάνωση τελετών, εορτών, δεξιώσεων και λοιπών κοινωνικών και πολιτιστικών εκδηλώσεων για την προβολή του έργου του Υπουργείου Δημόσιας Τάξης. β)Η συμμετοχή της Ελληνικής Αστυνομίας σε παρελάσεις, εθνικές εορτές και άλλες επετείους και η αντιπροσώπευσή της σε πολιτιστικές και κοινωνικές εκδηλώσεις, που οργανώνονται από άλλους φορείς. γ)Η οργάνωση εορτών, μορφωτικών, πολιτιστικών και ψυχαγωγικών εκδηλώσεων για το προσωπικό της Ελληνικής Αστυνομίας και των οικογενειών τους. δ)Η μέριμνα για την υλική και ηθική αρωγή του προσωπικού και των μελών των οικογενειών τους. ε)Η μέριμνα απόδοσης επικηδείων τιμών. στ)Η ανάπτυξη σχέσεων με συλλόγους, σωματεία και οργανώσεις κοινωνικού, μορφωτικού, επιστημονικού και πολιτιστικού χαρακτήρα. ζ)Η εισήγηση για τη βράβευση πράξεων ιδιωτών, που έχουν σχέση με την αποστολή του Υπουργείου Δημόσιας Τάξης. η)Η ανάπτυξη σχέσεων με συλλόγους φίλων της Ελληνικής Αστυνομίας και συλλόγους αποστράτων της Ελληνικής Αστυνομίας. θ)Η μέριμνα διοργάνωσης εκθέσεων για τη δραστηριότητα της Ελληνικής Αστυνομίας. ι)Η εξέταση των παραπόνων των πολιτών και η παραπομπή των υποθέσεων στην καθ’ ύλη και τόπο αρμόδια υπηρεσία. ια)Η ανάπτυξη σχέσεων με διεθνείς ενώσεις αστυνομικών και η φροντίδα για τη φιλοξενία ξένων επισήμων και προσκεκλημένων του Υπουργείου. ιβ)Η διοργάνωση συνεδρίων και διεθνών συναντήσεων αστυνομικού ενδιαφέροντος στην Ελλάδα. ιγ)Η μέριμνα για την πραγματοποίηση ταξιδίων της ηγεσίας και του προσωπικού στο εξωτερικό για επίσημες επισκέψεις ή υπηρεσιακές αποστολές. ιδ)Η διεξαγωγή της εθιμοτυπικής αλληλογραφίας της ηγεσίας του Υπουργείου και η ενημέρωσή της για τις εθιμοτυπικές παραστάσεις και εκδηλώσεις. ιε)Η διοργάνωση αθλητικών εκδηλώσεων για φιλανθρωπικούς και ψυχαγωγικούς σκοπούς και η έγκριση συμμετοχής προσωπικού του Υπουργείου σε δραστηριότητες αθλητικών συλλόγων και σωματείων. ιστ)Η συμμετοχή της φιλαρμονικής της Ελληνικής Αστυνομίας σε τελετές, παρελάσεις και εθνικές εορτές και η έγκριση συμμετοχής της φιλαρμονικής της Ελληνικής Αστυνομίας σε ψυχαγωγικές, θρησκευτικές και πολιτιστικές εκδηλώσεις. ιζ)Η διοργάνωση μουσικών εκδηλώσεων για την ψυχαγωγία του προσωπικού της Ελληνικής Αστυνομίας και του κοινού. ιη)Η μέριμνα οργάνωσης και λειτουργίας θερέτρων και παιδικών εξοχών για το προσωπικό και τα μέλη των οικογενειών τους. ιθ)Η φροντίδα για την εξυπηρέτηση των θρησκευτικών αναγκών του προσωπικού και για τη συνεργασία του Υπουργείου με την Εκκλησία της Ελλάδας. Άρθρο 65. 3ο Τμήμα: Εκδόσεων. Οι αρμοδιότητες του τμήματος εκδόσεων είναι οι ακόλουθες: α)Η επιμέλεια της έκδοσης του περιοδικού του Υπουργείου Δημόσιας Τάξης και η παρακολούθηση των συνδρομητών. β)Η τήρηση αρχείου δημοσιογραφικής ύλης, φωτογραφικού υλικού και βιβλιοθήκης για τις ανάγκες των εκδόσεων. γ)Η επιμέλεια όλων των εκδόσεων που αποβλέπουν στην προώθηση των δημοσίων σχέσεων και της προβολής του Υπουργείου. δ)Η διαχείριση των εσόδων από τις εκδόσεις.  (Αντί για τη σελ. 16,543(α) Σελ.  16,543(β) Τεύχος 1332 Σελ. 49 Υπουργείο Δημόσιας Τάξης (Οργανικές Διατάξεις) 4.Α.α.71   112 «ε) Η συλλογή και επεξεργασία στοιχείων για τη συγγραφή της ιστορίας της Ελληνικής Χωροφυλακής, της Αστυνομίας Πόλεων και της Ελληνικής Αστυνομίας και οργάνωση και λειτουργία του μουσείου.» Η μέσα σε «     » περ. ε΄ προστέθηκε από το άρθρ. 1 Π.Δ. 283/23 Αυγ. – 1 Σεπτ. 1998 (ΦΕΚ Α΄ 208), (Διορθ.Σφαλμ. στο ΦΕΚ Α΄ 223/30 Σεπτ. 1998), κατωτ. αριθ. 154. Τμήμα ΣΤ΄. Κεντρικές Υπηρεσίες υπαγόμενες απευθείας  στον Αρχηγό. Άρθρο 66. Διεύθυνση οικονομικής επιθεώρησης. 1.Η διεύθυνση οικονομικής επιθεώρησης υπάγεται απευθείας στον Αρχηγό της Ελληνικής Αστυνομίας και οι αρμοδιότητες της είναι οι ακόλουθες: α)Ο έλεγχος των διαχειρίσεων χρηματικού όλων των υπηρεσιών του Υπουργείου. β)Ο έλεγχος των διαχειρίσεων υλικού όλων των υπηρεσιών του Υπουργείου. γ)Ο έλεγχος της λειτουργίας του ελεγκτηρίου δαπανών και των λοιπών οικονομικών υπηρεσιών του Υπουργείου. 2.Η διεύθυνση διαιρείται στο τμήμα ελέγχου κεντρικών υπηρεσιών και στο τμήμα ελέγχου περιφερειακών υπηρεσιών. Άρθρο 67. Περιφερειακοί επιθεωρητές. 1.Οι περιφερειακοί επιθεωρητές είναι (εννέα (9)) «οκτώ (8)», φέρουν βαθμό υποστρατήγου αστυνομίας, και υπάγονται απευθείας στον Αρχηγό της Ελληνικής Αστυνομίας. Ο μέσα σε « » αριθμός οκτώ (8) αντικαταστάθηκε   ως άνω από το άρθρ. 2 του Π.Δ. 351/5-5 Ιουλ. 1985 (ΦΕΚ Α΄127). 2.Οι περιφερειακοί επιθεωρητές έχουν ως αποστολή το συντονισμό και τον έλεγχο του έργου των περιφερειακών υπηρεσιών. Οι ειδικότερες αρμοδιότητες τους είναι οι ακόλουθες: α)Παρακολουθούν την εφαρμογή των νόμων, του οργανισμού και των κανονισμών του Υπουργείου Δημόσιας τάξης και των αποφάσεων και διαταγών της ηγεσίας από τις περιφερειακές υπηρεσίες. β)Μετρούν την απόδοση και την παραγωγικότητα των υπηρεσιών.  Σελ.  16,544(β) Τεύχος 1332 Σελ. 50 γ)Συντάσσουν τις εκθέσεις ικανότητας των διευθυντών των αστυνομικών διευθύνσεων της δικαιοδοσίας τους. δ)Διενεργούν και διατάσσουν ένορκες διοικητικές εξετάσεις. ε)Παρακολουθούν την εφαρμογή και απόδοση των μέτρων, μεθόδων και διαδικασιών, που ορίζουν ο εσωτερικός κανονισμός και οι διαταγές της ηγεσίας και την υλοποίηση των στόχων που έχουν τεθεί από τα προγράμματα του Υπουργείου. στ)Συγκρίνουν τα αποτελέσματα της δράσης των υπηρεσιών προς τους προγραμματισμένους στόχους και εισηγούνται στην ηγεσία και στους καθ’ ύλη αρμόδιους κλάδους τις απαραίτητες διορθώσεις και προσαρμογές στα μέσα και στους στόχους. ζ)Στην περίπτωση ανάληψης κοινής δράσης από δύο ή περισσότερες αστυνομικές διευθύνσεις, συντονίζουν τη δράση αυτή σε συνεργασία με το τμήμα επιχειρήσεων της διεύθυνσης γενικής αστυνόμευσης του κλάδου αστυνομίας τάξης. η)Εξετάζουν τα παράπονα και τις καταγγελίες των πολιτών. 3.Η τοπική αρμοδιότητα και η έδρα των περιφερειακών επιθεωρητών καθορίζεται ως εξής: α)Αστυνομικές Διευθύνσεις Δωδεκανήσου, Κυκλάδων, Λέσβου, Σάμου και Χίου με έδρα την Αθήνα. β)Αστυνομικές Διευθύνσεις Ηρακλείου, Λασηθίου, Ρεθύμνης, Χανίων με έδρα τα Χανιά. γ)Αστυνομικές Διευθύνσεις Αργολίδας, Αρκαδίας, Κορινθίας, Λακωνίας και Μεσσηνίας με έδρα την Τρίπολη. δ)Αστυνομικές Διευθύνσεις Αχαΐας, Αιτωλίας, Ακαρνανίας, Ζακύνθου, Ηλείας και Κεφαλληνίας με έδρα την Πάτρα. ε)Αστυνομικές Διευθύνσεις Βοιωτίας, Εύβοιας, Ευρυτανίας, Φθιώτιδας και Φωκίδας με έδρα τη Λαμία. στ)Αστυνομικές Διευθύνσεις Γρεβενών, Καρδίτσας, Λάρισας, Μαγνησίας, Πιερίας και Τρικάλων με έδρα τη Λάρισα. ζ)Αστυνομικές Διευθύνσεις Άρτας, Θεσπρωτίας, Ιωαννίνων, Κέρκυρας, Λευκάδας και Πρέβεζας με έδρα τα Ιωάννινα. 4.Α.α.71 Υπουργείο Δημόσιας Τάξης (Οργανικές Διατάξεις)   113 η)Αστυνομικές Διευθύνσεις Ημαθίας, Καστοριάς, Κιλκίς, Κοζάνης, Πέλλας, Φλώρινας και Χαλκιδικής με έδρα τη Θεσσαλονίκη. θ)Αστυνομικές Διευθύνσεις Δράμας, Έβρου, Καβάλας, Ξάνθης, Ροδόπης, και Σερρών με έδρα την Καβάλα. 4.Στις γενικές αστυνομικές διευθύνσεις Αττικής και Θεσσαλονίκης καθήκοντα περιφερειακού επιθεωρητή ασκούν οι γενικοί διευθυντές. Με την παρ. 4 του άρθρου μόνου Π.Δ. 353/27-31 Αυγ. 1987 (ΦΕΚ Α΄158), κατωτ. αριθ. 93, καταργήθηκαν οι Περιφερειακοί Επιθεωρητές του παρόντος άρθρ.67. «5.Εποπτεία στο έργο των Αστυνομικών Διευθύνσεων και των Περιφερειακών επιθεωρητών ασκούν τρεις Υποστράτηγοι. Η τοπική δικαιοδοσία και η έδρα αυτών καθορίζεται ως εξής: α)Υπηρεσία Θράκης, Θεσσαλίας και Μακεδονίας (πλήν Θεσσαλονίκης) με έδρα τη Θεσσαλονίκη. β)Υπηρεσίες Κρήτης, Δωδεκανήσου, Σάμου, Χίου, Λέσβου, Κυκλάδων, Ευβοίας και Στερεάς Ελλάδας (Πλήν Αττικής και Αιτωλοακαρνανίας) με έδρα την Αθήνα. γ)Υπηρεσίες Πελοποννήσου, Αιτωλοακαρνανίας, Ηπείρου, Κερκύρας, Λευκάδας, Κεφαλληνίας και Ζακύνθου με έδρα την Πάτρα». Η παρ. 5 προστέθηκε από το άρθρ. 3 Π.Δ. 351/5-5 Ιουλ. 1985 (ΦΕΚ Α΄127). Με την παρ. 8 άρθρ. 24 του Π.Δ. 161/1988, κατωτ. σελ.24,91019, όπως αντικαταστάθηκε από την παρ. 1 του Π.Δ. 65/10-10 Μαρτ. 1993 (ΦΕΚ Α΄ 28), καταργήθηκαν οι Επόπτες Επιθεωρητές, του άρθρ. 3 Π.Δ. 351/85. Άρθρο 68. Υπηρεσίες ασφαλείας απευθείας υπαγόμενες στον Αρχηγό. 1.Η υπηρεσία ασφαλείας του Προέδρου της Δημοκρατίας έχει τις αρμοδιότητες που προβλέπονται από το άρθρο 14 του Ν.Δ. 3365/1955, όπως αντικαταστάθηκε με το άρθρο 2 του Ν.Δ. 388/1974. 2.Η υπηρεσία ασφαλείας της Βουλής των Ελλήνων έχει την ευθύνη της ασφάλειας του κτιρίου της Βουλής και των υπηρεσιών της και της τάξης κατά τις συνεδριάσεις της, σύμφωνα με τον κανονισμό της Βουλής και τις οδηγίες του προέδρου της. 3.Η υπηρεσία ασφαλείας του Προέδρου της Κυβέρνησης έχει την ευθύνη της ασφάλειας του Πρωθυπουργού και όλων των χώρων και των μέσων λειτουργίας του πολιτικού γραφείου και λειτουργεί σύμφωνα με τις διατάξεις του Ν. 1299/1982 (ΦΕΚ 129 Α). 4.Οι παραπάνω υπηρεσίες υπάγονται απευθείας στον Αρχηγό της Ελληνικής Αστυνομίας και αντιστοιχούν προς αστυνομικές διευθύνσεις. ΜΕΡΟΣ ΔΕΥΤΕΡΟ Περιφερειακές Υπηρεσίες. Για τις περιφερειακές υπηρεσίες βλ. και Π.Δ. 161/15-22 Απρ. 1988 (ΦΕΚ Α΄74) (Διόρθ. Σφαλμ. στο ΦΕΚ Α΄93/18 Μαΐου 1988), κατωτ. σελ.24, 91019. Τμήμα Α΄. Γενικά. Άρθρο 69. Γενική διάρθρωση. Περιφερειακές υπηρεσίες του Υπουργείου ονομάζονται αυτές που έχουν αρμοδιότητα σε ένα νομό ή σε τμήμα του και είναι οι ακόλουθες: α)Η γενική αστυνομική διεύθυνση  Αττικής. β)Η γενική αστυνομική διεύθυνση  Θεσσαλονίκης. γ)Η αστυνομική διεύθυνση   Αιτωλίας. δ)» » »                 Ακαρνανίας. ε)» » »  Αργολίδας. στ)» » »  Αρκαδίας. ζ)» » »  Άρτας. η)» » »  Αχαΐας. θ)» » »  Βοιωτίας. ι)» » »  Γρεβενών. ια)» » »  Δράμας. ιβ)» » »                 Δωδεκανήσου ιγ)» » »  Έβρου. ιδ)» » »  Εύβοιας. ιε)» » »  Ευρυτανίας. ιστ)» » »  Ζακύνθου. ιζ)» » »  Ηλείας. ιη)» » »  Ημαθίας. ιθ)» » »  Ηρακλείου. κ)» » »                 Θεσπρωτίας. κα)» » »  Ιωαννίνων. κβ)» » »  Καβάλας. κγ)» » »  Καρδίτσας. κδ)» » »  Καστοριάς. κε)» » »                 Κέρκυρας. κστ)» » »                  Κεφαλληνίας. κζ)» » »                 Κιλκίς. κη)» » »                 Κοζάνης. κθ)» » »                 Κορινθίας. λ)» » »                 Κυκλάδων. λα)» » »                 Λακωνίας. λβ)» » »                 Λαρίσης. λγ)» » »                 Λασιθίου. λδ» » »                 Λέσβου.  (Μετά τη σελ. 16,544(β) Σελ.  16,5441 Τεύχος 1332 Σελ. 51 Υπουργείο Δημόσιας Τάξης (Οργανικές Διατάξεις) 4.Α.α.71   114 λε » » » Λευκάδας. λστ)» » » Μαγνησίας. λζ)» » » Μεσσηνίας. λη)» » » Ξάνθης. λθ)» » » Πέλλας. μ)» » » Πιερίας. μα)» » » Πρέβεζας. μβ)» » » Ρεθύμνης. μγ)» » » Ροδόπης. μδ)» » » Σάμου. με)» » » Σερρών. μστ)» » » Τρικάλων. μζ)» » » Φθιώτιδας. μη)» » » Φλώρινας. μθ)» » » Φωκίδας. ν)» » » Χαλκιδικής. να)» » » Χανίων. νβ)» » » Χίου. Άρθρο70. Έδρα–αντιστοιχία. 1.Έδρα κάθε αστυνομικής διεύθυνσης είναι η έδρα του νομού. Η αστυνομική διεύθυνση Αιτωλίας εδρεύει στο Μεσολόγγι και η αστυνομική διεύθυνση Ακαρνανίας στο Αγρίνιο. Οι γενικές αστυνομικές διευθύνσεις εδρεύουν στην Αθήνα και τη Θεσσαλονίκη. 2.Οι αστυνομικές διευθύνσεις είναι μεταξύ τους ισότιμες, καθώς και προς τις κεντρικές υπηρεσίες που φέρουν τον ίδιο τίτλο. Οι γενικές αστυνομικές διευθύνσεις είναι μεταξύ τους ισότιμες. Ισότιμες μεταξύ τους είναι και οι υποδιαιρέσεις των γενικών αστυνομικών διευθύνσεων και των αστυνομικών διευθύνσεων που φέρουν τον ίδιο τίτλο. Τμήμα Β΄. Γενικές Αστυνομικές Διευθύνσεις. Άρθρο 71. Διάρθρωση και αρμοδιότητες των γενικών αστυνομικών διευθύνσεων. 1.Η γενική αστυνομική διεύθυνση διαιρείται στις εξής διευθύνσεις: α)Διεύθυνση τάξης. β)Διεύθυνση ασφάλειας. γ)Διεύθυνση τροχαίας. 2.Η γενική αστυνομική διεύθυνση, μέσα στα όρια της τοπικής δικαιοδοσίας της, είναι αρμόδια για την άσκηση της αστυνομίας γενικής αστυνόμευσης, της αστυνομίας τροχαίας, της αστυνομίας δημόσιας ασφάλειας, της αστυνομίας κρατικής ασφάλειας και της πολιτικής κινητοποίησης, όπως προσδιορίζονται στα άρθρα 4, 5 και 6 του Ν. 1481/1984. Σελ.  16,5442 Τεύχος 1332 Σελ. 52 Άρθρο 72. Διεύθυνση τάξης. Η διεύθυνση τάξης της γενικής αστυνομικής διεύθυνσης ασκεί τις αρμοδιότητες της αστυνομίας γενικής αστυνόμευσης, της πολιτικής κινητοποίησης και της διοικητικής υποστήριξης και περιλαμβάνει τις ακόλουθες υπηρεσίες: α)Υποδιεύθυνση διοικητικής υποστήριξης. β)Υποδιεύθυνση φυλακών–μεταγωγών– δικαστηρίων. γ)Υποδιεύθυνση γενικής αστυνόμευσης. δ)Υποδιεύθυνση αγορανομίας. ε)Αστυνομικά τμήματα τάξης. Άρθρο 73. Υποδιεύθυνση διοικητικής υποστήριξης. 1.Η υποδιεύθυνση διοικητικής υποστήριξης περιλαμβάνει τα εξής τμήματα: α)Τμήμα εσωτερικών λειτουργιών. β)Τμήμα προσωπικού. γ)Τμήμα διαχείρισης χρηματικού και υλικού. 2.Οι αρμοδιότητες του τμήματος εσωτερικών λειτουργιών είναι οι ακόλουθες: α)Η διακίνηση της αλληλογραφίας. β)Η φροντίδα για τη διάθεση του προσωπικού στις τακτικές και έκτακτες εσωτερικές υπηρεσίες και ο έλεγχος της κανονικής εκτέλεσης των υπηρεσιών αυτών. γ)Ο έλεγχος της κανονικής προσέλευσης και αποχώρησης του προσωπικού. δ)Η τήρηση και εφαρμογή του σχεδίου ασφάλειας του οικήματος της οικείας γενικής αστυνομικής διεύθυνσης και των λοιπών σχεδίων πολιτικής κινητοποίησης. ε)Η μέριμνα για τη φρούρηση, την ασφάλεια, την καθαριότητα, την ευταξία και τη συντήρηση του οικήματος της οικείας γενικής αστυνομικής διεύθυνσης. στ)Η ευθύνη για τη λειτουργία της λέσχης και του καφενείου. ζ)Η οργάνωση και εποπτεία της κίνησης των οχημάτων. η)Η λειτουργία του τηλεφωνικού κέντρου και των λοιπών τηλεπικοινωνιακών μέσων. 4.Α.α.71 Υπουργείο Δημόσιας Τάξης (Οργανικές Διατάξεις)   115 3.Οι αρμοδιότητες του τμήματος προσωπικού είναι οι ακόλουθες: α)Ο χειρισμός όλων των θεμάτων προσωπικού, της γενικής αστυνομικής διεύθυνσης. β)Η φροντίδα για τη διενέργεια ενόρκων διοικητικών εξετάσεων. 4.Οι αρμοδιότητες του τμήματος διαχείρισης χρηματικού και υλικού είναι οι ακόλουθες: α)Η φροντίδα για τη μισθοδοσία του προσωπικού. β)Ο εφοδιασμός με όλα τα απαραίτητα μέσα, μηχανήματα και υλικά και η μέριμνα για την καλή λειτουργία και συντήρησή τους. γ)Η προμήθεια και διανομή των εφοδίων και των υλικών στο προσωπικό και στις υπηρεσίες της γενικής αστυνομικής διεύθυνσης. δ)Η διαχείριση της πάγιας προκαταβολής. 5.Η υποδιεύθυνση διοικητικής υποστήριξης της γενικής αστυνομικής διεύθυνσης Θεσσαλονίκης περιλαμβάνει και τμήμα υγειονομικού για την υγειονομική περίθαλψη του προσωπικού του Υπουργείου που υπηρετεί στη Βόρεια Ελλάδα. Άρθρο 74. Υποδιεύθυνση φυλακών-μεταγωγών-δικαστηρίων. 1.Η υποδιεύθυνση φυλακών-μεταγωγών- δικαστηρίων, περιλαμβάνει τα εξής τμήματα: α)Τμήμα φρούρησης φυλακών. β)Τμήμα μεταγωγών κρατουμένων. γ)Τμήμα τάξης δικαστηρίων. 2.Το τμήμα φρούρησης φυλακών είναι αρμόδιο για την εξωτερική φρούρηση των σωφρονιστικών καταστημάτων και φυλακών. Το τμήμα μεταγωγών κρατουμένων είναι αρμόδιο για την ασφαλή μεταγωγή των κρατουμένων στις φυλακές και τα δικαστήρια και για τη συνοδεία χρηματαποστολών του δημοσίου εκτός των ορίων της γενικής αστυνομικής διεύθυνσης. Το τμήμα τάξης δικαστηρίων είναι αρμόδιο να τηρεί την τάξη στους χώρους των δικαστηρίων. Άρθρο 75. Υποδιεύθυνση γενικής αστυνόμευσης. 1.Η υποδιεύθυνση γενικής αστυνόμευσης περιλαμβάνει τα εξής τμήματα: α)Τμήμα επιχειρήσεων. β)Τμήμα άμεσης δράσης. γ)Τμήμα εφαρμογής νομοθεσίας. 2.Το Τμήμα επιχειρήσεων έχει τα εξής καθήκοντα: α)Εκπόνηση σχεδίων επιχειρήσεων των δυνάμεων της γενικής αστυνομικής διεύθυνσης. β)Προετοιμασία της λήψης μέτρων αντιμετώπισης δημοσίων συναθροίσεων, συγκεντρώσεων και καταστάσεων διατάραξης της τάξης. γ)Λειτουργία της αίθουσας επιχειρήσεων της γενικής αστυνομικής διεύθυνσης. δ)Συντονισμός των επιχειρήσεων και καθοδήγηση των δυνάμεων στην εκτέλεση των σχεδίων. ε)Διαρκής λήψη και μετάδοση εντολών, οδηγιών και πληροφοριών από και προς τις υπηρεσίες και τα οχήματα. στ)Φρούρηση ιδιαίτερα επικινδύνων στόχων εγκληματικών ενεργειών. ζ)Εκτέλεση ειδικών αποστολών και επιχειρήσεων. 3.Το τμήμα άμεσης δράσης έχει τα εξής καθήκοντα: α)Άμεση και συνεχής παροχή υπηρεσιών προς τους πολίτες. β)Άμεση επέμβαση στα συμβάντα αστυνομικής δραστηριότητας. γ)Συνεχής περιπολία για την εξασφάλιση της δημόσιας τάξης. «δ. Παροχή ειδικής υποστήριξης στις λοιπές υπηρεσίες της Γενικής Αστυνομικής Διεύθυνσης Αττικής (Γ.Α.Δ.Α.)». Το μέσα σε «    » εδ. δ΄ προστέθηκε από την παρ. 5 του άρθρ. 1 του Π.Δ. 216/14-19 Ιουν. 1995 (Α΄ 115), κατωτ. σελ. 24,91053. 4.Το τμήμα εφαρμογής νομοθεσίας έχει τα εξής καθήκοντα: α)Έκδοση αστυνομικών διατάξεων της γενικής αστυνομικής διεύθυνσης. β)Παροχή οδηγιών προς τα τμήματα τάξης για την εφαρμογή της νομοθεσίας που αφορά τη δημόσια τάξη και την άσκηση της αστυνομίας γενικής αστυνόμευσης. γ)Καθοδήγηση των τμημάτων στο χειρισμό θεμάτων πολιτικής κινητοποίησης. δ)Άσκηση της δίωξης των πταισματικών παραβάσεων και άσκηση καθηκόντων δημοσίου κατηγόρου. ε)Παροχή συνδρομής σε κρατικές υπηρεσίες. στ)Συντονισμός του έργου των κοινοτικών φυλάκων, έλεγχος εφαρμογής των κανονισμών άρδευσης, έκδοση αγροτικών διατάξεων, εκτέλεση καθηκόντων δημοσίου κατηγόρου αγροτικών αδικημάτων και διορισμός υδρονομικών οργάνων και πραγματογνωμόνων. Άρθρο 76. Υποδιεύθυνση αγορανομίας. 1.Η υποδιεύθυνση αγορανομίας περιλαμβάνει τα εξής τμήματα: α)Τμήμα ελέγχου χονδρεμπορίου και βιομηχανιών. (Μετά τη σελ. 16,5442) Σελ.  16,5443 Τεύχος 1332 Σελ. 53 Υπουργείο Δημόσιας Τάξης (Οργανικές Διατάξεις) 4.Α.α.71   116 β)Τμήμα δειγματοληψιών-μέτρων και σταθμών. γ)Τμήμα ελέγχου λιανικού εμπορίου-δημοσίων κέντρων και τιμών. δ)Αστυνομικά τμήματα αγορανομίας. 2.Το τμήμα ελέγχου χονδρεμπορίου και βιομηχανιών ενεργεί αγορανομικό έλεγχο στις επιχειρήσεις χονδρικής ή ημιχονδρικής πώλησης, στις βιομηχανίες και βιοτεχνίες καταναλωτικών ειδών και σχηματίζει τις σχετικές δικογραφίες. 3.Το τμήμα δειγματοληψιών-μέτρων και σταθμών ενεργεί δειγματοληψίες σε όλα τα είδη βιοτικής ανάγκης σύμφωνα με την ισχύουσα νομοθεσία, ενεργεί έλεγχο στα πρατήρια και οχήματα μεταφοράς και διάθεσης καυσίμων και φροντίζει για τη σφράγιση των μέτρων και των σταθμών. 4.Το τμήμα ελέγχου λιανικού εμπορίου-δημοσίων κέντρων και τιμών ενεργεί αγορανομικό έλεγχο στα καταστήματα λιανικής πώλησης, στα δημόσια κέντρα, στα κινητά καταστήματα, στις λαϊκές και δημοτικές αγορές και συντάσσει τις σχετικές δικογραφίες. Επίσης παρακολουθεί την εξέλιξη των τιμών και συντάσσει τα δελτία τιμών. 5.Το αστυνομικό τμήμα αγορανομίας της γενικής αστυνομικής διεύθυνσης φροντίζει για την εφαρμογή της αγορανομικής νομοθεσίας και περιλαμβάνει τα εξής γραφεία: α)Γραφείο ελέγχου χονδρεμπορίου και βιομηχανιών. β)Γραφείο δειγματοληψιών-μέτρων και σταθμών. γ)Γραφείο ελέγχου λιανικού εμπορίου-δημοσίων κέντρων και τιμών. δ)Γραφείο διοικητικής υποστήριξης. 6.Τα γραφεία του αστυνομικού τμήματος αγορανομίας έχουν τα ίδια καθήκοντα με εκείνα των τμημάτων υποδιεύθυνσης αγορανομίας, όπως ορίζονται στις προηγούμενες παραγράφους αυτού του άρθρου. 7.Το γραφείο διοικητικής υποστήριξης έχει τα ίδια καθήκοντα με εκείνα του αντίστοιχου γραφείου του αστυνομικού τμήματος τάξης, όπως ορίζονται στην παράγραφο 6 του άρθρου 76 του παρόντος. «8.Τα Τμήματα Αγορανομίας της Διεύθυνσης Αγορανομίας Αττικής είναι 4:Αθηνών, Πειραιώς, Αγίας Παρασκευής και Αιγάλεω. Η έδρα τους συμπίπτει με εκείνη των Διευθύνσεων Αστυνομίας Αθηνών, Πειραιά, Ανατολικής Αττικής και Δυτικής Αττικής της Γενικής Αστυνομικής Διεύθυνσης Αττικής αντίστοιχα». Η παρ 8 αντικαταστάθηκε ως άνω από την παρ. 3 του άρθρ. 1 του Π.Δ. 235/30 Μαΐου-21 Ιουν. 1991, (ΦΕΚ Α΄89), κατωτ. αριθ. 118. Σελ.  16,5444 Τεύχος 1332 Σελ. 54 9.Τα αστυνομικά τμήματα αγορανομίας της γενικής αστυνομικής διεύθυνσης Θεσσαλονίκης είναι δύο (2) και εδρεύουν στο Δήμο Θεσσαλονίκης. 10.Η τοπική αρμοδιότητα των αστυνομικών τμημάτων αγορανομίας καθορίζεται σύμφωνα με τις διατάξεις της παραγράφου 5 του άρθρου 8 και της παραγράφου 4 του άρθρου 11 του Ν. 1481/1984. 4.Α.α.71 Υπουργείο Δημόσιας Τάξης (Οργανικές Διατάξεις)   117 Άρθρο 77. Αστυνομικό τμήμα τάξης της γενικής αστυνομικής διεύθυνσης. 1.Το αστυνομικό τμήμα τάξης της γενικής αστυνομικής διεύθυνσης περιλαμβάνει τα ακόλουθα γραφεία: α)Γραφείο γενικής αστυνόμευσης β)Γραφείο πολιτικής άμυνας γ)Γραφείο αγροτικής ασφάλειας δ)Γραφείο τουρισμού ε)Γραφείο φρούρησης στόχων στ)Γραφείο διοικητικής υποστήριξης. 2.Το γραφείο γενικής αστυνόμευσης ασκεί τις αρμοδιότητες της αστυνομίας γενικής αστυνόμευσης, εκτελεί τις εργασίες εξυπηρέτησης άλλων Υπουργείων και κρατικών φορέων, που έχουν ανατεθεί στο Υπουργείο Δημόσιας Τάξης με ειδικούς νόμους, και φροντίζει για τη διενέργεια αστυνομικών περιπολιών στην περιοχή της δικαιοδοσίας του τμήματος. 3.Το γραφείο πολιτικής άμυνας ασκεί τις αρμοδιότητες της πολιτικής κινητοποίησης. 4.Το γραφείο αγροτικής ασφάλειας λειτουργεί μόνο σε αστυνομικά τμήματα τάξης, στην περιοχή των οποίων υπάρχουν αγροτικές εκτάσεις, και είναι αρμόδιο για την άσκηση των αρμοδιοτήτων αγροτικής ασφάλειας και το συντονισμό των εργασιών αγροτικής ασφάλειας των κοινοτικών φυλάκων. 5.Το γραφείο τουρισμού φροντίζει για την εφαρμογή των διατάξεων της τουριστικής νομοθεσίας και εξυπηρετεί τους τουρίστες. Το γραφείο φρούρησης στόχων φροντίζει για την τοποθέτηση σκοπών στους πιθανούς στόχους εγκληματικών ενεργειών και για την ασφαλή διενέργεια των χρηματαποστολών. 6.Το τμήμα διοικητικής υποστήριξης χειρίζεται τα θέματα προσωπικού, διαχειρίζεται το χρηματικό και το υλικό, εξασφαλίζει τη γραμματειακή εξυπηρέτηση και την εσωτερική λειτουργία του αστυνομικού τμήματος, τηρεί το αρχείο, δέχεται τα αιτήματα των πολιτών και μεριμνά για την ικανοποίησή τους. 7.Η τοπική αρμοδιότητα των αστυνομικών τμημάτων τάξης κάθε γενικής αστυνομικής διεύθυνσης καθορίζεται με τον πίνακα χωρογραφικής κατανομής των υπηρεσιών του Υπουργείου Δημόσιας Τάξης, σύμφωνα με τις διατάξεις της παραγράφου 5 του άρθρου 8 και της παραγράφου 4 του άρθρου 11 του Ν.1481/1984. Άρθρο 78. Διεύθυνση ασφάλειας. Η διεύθυνση ασφάλειας της γενικής αστυνομικής διεύθυνσης ασκεί τις αρμοδιότητες της αστυνομίας δημόσιας ασφάλειας και της αστυνομίας κρατικής ασφάλειας και περιλαμβάνει τις ακόλουθες υπηρεσίες: α)Υποδιεύθυνση κρατικής ασφάλειας β)Υποδιεύθυνση δημόσιας ασφάλειας γ)Υποδιεύθυνση αλλοδαπών δ)Υποδιεύθυνση εγκληματολογικών ερευνών. ε)Υποδιεύθυνση αρχείων πληροφοριών. στ)Αστυνομικά τμήματα ασφάλειας. Άρθρο79. Υποδιεύθυνση κρατικής ασφάλειας. 1.Η υποδιεύθυνση κρατικής ασφάλειας περιλαμβάνει τα εξής τμήματα: α)1ο Τμήμα : Προστασίας πολιτεύματος. β)2ο Τμήμα :Όπλων και εκρηκτικών. γ)3ο Τμήμα : Προστασίας επισήμων. δ)4ο Τμήμα :Ειδικών ερευνών. 2.Το τμήμα προστασίας πολιτεύματος παρακολουθεί τη δραστηριότητα των εξτρεμιστών και τυχόν οργανώσεών τους και προλαμβάνει ή καταστέλλει τις ενέργειές τους που στρέφονται κατά του συνταγματικού πολιτεύματος. Το τμήμα όπλων και εκρηκτικών παρακολουθεί τη διακίνησή τους και φροντίζει για την εφαρμογή της ισχύουσας νομοθεσίας. Επίσης εκδίδει τις άδειες οπλοφορίας και εμπορίας όπλων, εκρηκτικών υλών και πυροτεχνημάτων. Το τμήμα προστασίας επισήμων φροντίζει για την ασφάλεια των επισήμων προσώπων ελληνικής ιθαγένειας. Το τμήμα ειδικών ερευνών χειρίζεται τις υποθέσεις που αναφέρονται στην εφαρμογή της κυβερνητικής πολιτικής για τα θέματα που αφορούν ιδιαίτερα κοινωνικά, πολιτιστικά και θρησκευτικά ζητήματα αστυνόμευσης, τη συλλογή πληροφοριών για τα θέματα αυτά, τη συνεργασία με τους συναρμόδιους κρατικούς φορείς για την αντιμετώπιση των θεμάτων αυτών και την εν γένει παρακολούθηση των συναφών δραστηριοτήτων που στρέφονται κατά του δημοκρατικού πολιτεύματος. Άρθρο 80. Υποδιεύθυνση δημόσιας ασφάλειας. 1.Η υποδιεύθυνση δημόσιας ασφάλειας περιλαμβάνει τα εξής τμήματα: «1.α)1ο Τμήμα :Εγκλημάτων κατά της ζωής». Η άνω περίπτ.α΄αντικαταστάθηκε ως άνω από την παρ.1 του άρθρ.6 του Π.Δ.454/14-16 Σεπτ.1988 (ΦΕΚ Α΄206), κατωτ.αριθ.105. β)2ο Τμήμα:Εγκλημάτων κατά της ιδιοκτησίας. γ)3ο Τμήμα:Ναρκωτικών. δ)4ο Τμήμα:Οικονομικών Εγκλημάτων. ε)5ο Τμήμα:Αρχαιοκαπηλείας. στ)6ο Τμήμα:Ηθών. ζ)7ο Τμήμα:Παιγνίων. η)8ο Τμήμα:Αναζητήσεων. «2.Το Τμήμα Εγκλημάτων κατά της ζωής χειρίζεται τις υποθέσεις εγκλημάτων κατά της ζωής των άρθρ.299, 300, 303, 304, 305, 306 και 307 Π.Κ., ληστειών του άρθρ.380 παρ.2 Π.Κ., σωματικών βλαβών του άρθρ.312 Π.Κ.και κατά της προσωπικής ελευθερίας των άρθρ.322, 323, 324, 326, 327 και 335 Π.Κ..Το Τμήμα Εγκλημάτων κατά της ιδιοκτησίας χειρίζεται τις υποθέσεις ληστειών του άρθρ.380 παρ. 1 και 3 Π.Κ., κλοπών, διαρρήξεων, ζωοκλοπών, ζωοκτονιών και αρπαγών τσαντών και αναζητά τα κλεμμένα αντικείμενα. Η παρ.2 αντικαταστάθηκε ως άνω από την παρ.1 άρθρ.6 του Π.Δ.454/14-16 Σεπτ.1988 (ΦΕΚ Α΄206), κατωτ. αριθ.105. 3.Το τμήμα ναρκωτικών ελέγχει και διώκει την παράνομη καλλιέργεια, παρασκευή, κατοχή, διακίνηση και εμπορία ναρκωτικών.Το τμήμα οικονομικών εγκλημάτων χειρίζεται τις υποθέσεις απιστίας, απάτης, εκβίασης, καταδολίευσης δανειστών, χρεωκοπίας, πλαστογραφίας, τοκογλυφίας, υπεξαγωγής εγγράφων, δωροδοκίας, νόθευσης και παραβίασης απορρήτου. Επίσης είναι αρμόδιο για τις υποθέσεις παραβίασης της νομοθεσίας περί επιταγών, συναλλαγματικών, αξιογράφων εμπορικών εταιρειών, της νομοθεσίας περί πνευματικής ιδιοκτησίας, της νομοθεσίας περί το νόμισμα και την προστασία των καταναλωτών. 4.Το τμήμα αρχαιοκαπηλείας είναι αρμόδιο για το χειρισμό υποθέσεων κλοπών και παράνομης εμπορίας έργων τέχνης και αρχαιοτήτων. Το τμήμα ηθών ελέγχει το προσωπικό των δημοσίων κέντρων και καταστημάτων και διώκει τα εγκλήματα περί τα ήθη. 5.Το τμήμα παιγνίων παρακολουθεί τη δραστηριότητα των λεσχών και διώκει τις παραβάσεις της νομοθεσίας περί παιγνίων, στοιχημάτων, εράνων, καζίνων και ιπποδρόμων.Το τμήμα αναζητήσεων φροντίζει για την εκτέλεση διωκτικών εγγράφων, αναζητάει εξαφανισθέντα άτομα και αντικείμενα και ελέγχει τη διακίνηση προσώπων στα ξενοδοχεία.  (Αντί για τη σελ.16,545(α) Σελ.16,545(β) Τεύχος 1171-Σελ.23 Υπουργείο Δημόσιας Τάξης (Οργανικές Διατάξεις) 4.Α.α.71   118 Άρθρο 81. Υποδιεύθυνση αλλοδαπών. 1.Η υποδιεύθυνση αλλοδαπών περιλαμβάνει τα εξής τμήματα: α)Τμήμα συντονισμού. β)Τμήμα διοικητικών μέτρων. γ)Τμήμα προστασίας ξένων επισήμων. 2.Το τμήμα συντονισμού συντονίζει και εποπτεύει το έργο των αστυνομικών τμημάτων ασφάλειας για θέματα αλλοδαπών, συγκεντρώνει, επεξεργάζεται και μεταβιβάζει πληροφορίες για την παράνομη δράση τους και φροντίζει για τη λήψη των αναγκαίων μέτρων πρόληψης και καταστολής. 3.Το τμήμα διοικητικών μέτρων είναι αρμόδιο για το χειρισμό θεμάτων αδειών εισόδου, παραμονής, εργασίας, παροχής πολιτικού ασύλου, ιθαγένειας, απελάσεων, για την εκτέλεση σχετικών δικαστικών αποφάσεων και για κάθε άλλη διοικητική πράξη που αφορά αλλοδαπούς. 4.Το τμήμα προστασίας ξένων επισήμων παίρνει τα αναγκαία μέτρα για την ασφαλή διαμονή στη χώρα των ξένων επισήμων. Άρθρο 82. Υποδιεύθυνση εγκληματολογικών υπηρεσιών. 1.Η υποδιεύθυνση εγκληματολογικών υπηρεσιών περιλαμβάνει τα εξής τμήματα: α)Τμήμα εργαστηρίων. β)Τμήμα εξερευνήσεων. γ)Τμήμα δακτυλοσκοπίας. δ)Τμήμα αναγνώρισης. 2.Το τμήμα εργαστηρίων χρησιμοποιεί επιστημονικές και τεχνικές μεθόδους αξιοποίησης των πειστηρίων και ιχνών των εγκληματικών ενεργειών. Το τμήμα εξερευνήσεων διερευνά τους χώρους τέλεσης των εγκλημάτων και περισυλλέγει τα ίχνη και τα πειστήρια. 3.Το τμήμα δακτυλοσκοπίας ενεργεί τη δακτυλοσκοπική σήμανση των εγκληματιών και των υπόπτων και εξασφαλίζει την αναγνώρισή τους μέσω των δακτυλικών αποτυπωμάτων.Το τμήμα αναγνώρισης εξασφαλίζει την αναγνώριση των εγκληματιών με επιστημονικές και τεχνικές μεθόδους, όπως η μέθοδος του τρόπου διάπραξης του εγκλήματος (MODUS OPERANDI), η φωτογραφική και φωνητική μέθοδος και άλλες. Άρθρο 83. Υποδιεύθυνση αρχείων πληροφοριών. 1.Η υποδιεύθυνση αρχείων πληροφοριών έχει την ευθύνη τήρησης των κεντρικών αρχείων του Υπουργείου Δημόσιας Τάξης με πληροφορίες και στοιχεία για πρόσωπα, αντικείμενα, μεθόδους, υποθέσεις και συμβάντα ποινικού και εγκληματολογικού περιεχομένου. Η υποδιεύθυνση αρχείων πληροφοριών είναι κεντρική υπηρεσία και εποπτεύεται άμεσα από τον προϊστάμενο του κλάδου αστυνομίας ασφάλειας. Λειτουργεί προσωρινά ως υποδιεύθυνση της διεύθυνσης ασφάλειας της γενικής αστυνομικής διεύθυνσης Αττικής, μέχρι την πλήρη μηχανογράφηση των αρχείων και των διαδικασιών. Αντίστοιχη υποδιεύθυνση λειτουργεί και στα πλαίσια της γενικής αστυνομικής διεύθυνσης Θεσσαλονίκης. 2.Η υποδιεύθυνση αρχείων πληροφοριών περιλαμβάνει τα εξής τμήματα: α)Τμήμα διεκπεραίωσης. β)Τμήμα ευρετηρίων. γ)Τμήμα αρχειοθέτησης. δ)Τμήμα τεχνικής επεξεργασίας. Σελ.16,546(β) Τεύχος 1171-Σελ.24 3.Το τμήμα διεκπεραίωσης δέχεται και διακινεί τα πληροφοριακά έγγραφα και εφοδιάζει τις υπηρεσίες με αντίγραφά τους. Το τμήμα ευρετηρίων ενημερώνει και τηρεί τα ευρετήρια των αρχείων. Το τμήμα αρχειοθέτησης τοποθετεί τα πληροφοριακά έγγραφα στα αρχεία. Το τμήμα τεχνικής επεξεργασίας φροντίζει για την εκκαθάριση των αρχείων, την καταστροφή των άχρηστων εγγράφων, τη θεματική αναδιάταξη και ενοποίηση των φακέλλων και τη μηχανογράφηση των αρχείων. Άρθρο 84. Αστυνομικό τμήμα ασφάλειας της γενικής αστυνομικής διεύθυνσης. 1.Το αστυνομικό τμήμα ασφάλειας της γενικής αστυνομικής διεύθυνσης περιλαμβάνει τα ακόλουθα γραφεία: α)Γραφείο κρατικής ασφάλειας. β)Γραφείο δημόσιας ασφάλειας. γ)Γραφείο αλλοδαπών. δ)Γραφείο ελέγχου διαβατηρίων και συναλλάγματος. ε)Γραφείο διοικητικής υποστήριξης. 2.Το γραφείο κρατικής ασφάλειας ασκεί τις αρμοδιότητες της αστυνομίας κρατικής ασφάλειας. Το γραφείο δημόσιας ασφάλειας ασκεί τις αρμοδιότητες της αστυνομίας δημόσιας ασφάλειας, αναζητάει τα καταδιωκόμενα άτομα και εκτελεί τα εντάλματα σύλληψης και βίαιας προσαγωγής. Το γραφείο αλλοδαπών παρακολουθεί τις δραστηριότητες των αλλοδαπών στην περιοχή του τμήματος και χειρίζεται τα θέματα διοικητικών πράξεων και μέτρων που αφορούν αλλοδαπούς. 3.Το γραφείο ελέγχου διαβατηρίων και συναλλάγματος λειτουργεί μόνο σε αστυνομικά τμήματα ασφάλειας, στην περιοχή των οποίων βρίσκονται σημεία εισόδου και εξόδου από τη χώρα, και είναι αρμόδιο για την παρακολούθηση της νόμιμης διακίνησης ημεδαπών και αλλοδαπών και την εφαρμογή της νομοθεσίας περί εθνικού νομίσματος και συναλλάγματος. 4.Το γραφείο διοικητικής υποστήριξης έχει τα ίδια καθήκοντα με εκείνα του αντίστοιχου γραφείου του αστυνομικού τμήματος τάξης, όπως ορίζονται στην παράγραφο 6 του άρθρου 77 του παρόντος. 5.Η τοπική αρμοδιότητα των αστυνομικών τμημάτων ασφάλειας κάθε γενικής αστυνομικής διεύθυνσης καθορίζεται με τον πίνακα χωρογραφικής κατανομής των υπηρεσιών του Υπουργείου Δημόσιας Τάξης, σύμφωνα με τις διατάξεις της παραγράφου 5 του άρθρου 8 και της παραγράφου 4 του άρθρου 11 του Ν.1481/1984. Άρθρο 85. Διεύθυνση τροχαίας. Με την παρ. 1 του άρθρ.4 του Π.Δ.328/4-26 Αυγ.1993 (ΦΕΚ Α΄140), κατωτ. αριθ.134, καταργήθηκαν οι διατάξεις του άρθρ.85 του παρόντος κατά το μέρος, που αυτές αφορούν την διάρθρωση των Υπηρεσιών Τροχαίας Αττικής.  1.Η διεύθυνση τροχαίας της γενικής αστυνομικής διεύθυνσης ασκεί τις αρμοδιότητες της αστυνομίας τροχαίας και περιλαμβάνει τα ακόλουθα τμήματα: α)Τμήμα συντονισμού. β)Τμήμα οδικών τροχαίων ατυχημάτων. γ)Αστυνομικά τμήματα τροχαίας. 2.Το τμήμα συντονισμού καθοδηγεί τα αστυνομικά τμήματα τροχαίας για την εφαρμογή της ισχύουσας νομοθεσίας, συντονίζει το έργο τους, εκπονεί και εφαρμόζει σχέδια τροχονομικής αστυνόμευσης, κατευθύνει τα οχήματα της τροχαίας, σε συνεργασία με το τμήμα συντονισμού της υποδιεύθυνσης επιχειρήσεων της διεύθυνσης τάξης, και συντονίζει την τροχονομική αστυνόμευση του εθνικού οδικού δικτύου.  4.Α.α.71 Υπουργείο Δημόσιας Τάξης (Οργανικές Διατάξεις)   119 3.Το τμήμα οδικών τροχαίων ατυχημάτων διενεργεί τις προανακρίσεις για τα οδικά τροχαία ατυχήματα. 4.Το αστυνομικό τμήμα τροχαίας της γενικής αστυνομικής διεύθυνσης ασκεί τις αρμοδιότητες της αστυνομίας τροχαίας και περιλαμβάνει τα εξής γραφεία: α)Γραφείο τροχονομικής αστυνόμευσης. β)Γραφείο παραπόνων. γ)Γραφείο τροχαίας εθνικού οδικού δικτύου. δ)Γραφείο διοικητικής υποστήριξης. ε)Γραφείο οδικών τροχαίων ατυχημάτων. 5.Το γραφείο τροχονομικής αστυνόμευσης παίρνει όλα τα μέτρα για την άσκηση της αστυνομίας τροχαίας στην περιοχή του τμήματος. Το γραφείο παραπόνων δέχεται τις παραστάσεις και τα αιτήματα των πολιτών και φροντίζει για την ικανοποίησή τους. Το γραφείο τροχαίας εθνικού οδικού δικτύου λειτουργεί μόνο στα αστυνομικά τμήματα τροχαίας, στην περιοχή των οποίων υπάρχουν εθνικές οδοί, και φροντίζει για την τροχονομική αστυνόμευσή τους. Το γραφείο οδικών τροχαίων ατυχημάτων λειτουργεί μόνο στα αστυνομικά τμήματα τροχαίας, των οποίων η περιοχή δεν καλύπτεται από το τμήμα οδικών τροχαίων ατυχημάτων, και έχει τα ίδια καθήκοντα με το τμήμα αυτό. 6.Το γραφείο διοικητικής υποστήριξης έχει τα ίδια καθήκοντα με εκείνα του αντίστοιχου γραφείου του αστυνομικού τμήματος τάξης, όπως ορίζονται στην παράγραφο 6 του άρθρου 77 του παρόντος. 7.Τα αστυνομικά τμήματα τροχαίας της γενικής αστυνομικής διεύθυνσης Αττικής είναι οκτώ (8) και εδρεύουν ανά ένα στους Δήμους Αθηνών, Πειραιώς, Αιγάλεω, Γλυφάδας, Χαλανδρίου, Κηφισιάς, Ελευσίνας και Κρωπίας. 8.Τα αστυνομικά τμήματα τροχαίας της γενικής αστυνομικής διεύθυνσης Θεσσαλονίκης είναι τρία (3) και εδρεύουν στο Δήμο Θεσσαλονίκης τα δύο και το τρίτο σε έναν από τους Δήμους Θεσσαλονίκης, Νεάπολης, Σταυρούπολης, Μενεμένης και Επταλόφου. 9.Η τοπική αρμοδιότητα των αστυνομικών τμημάτων τροχαίας καθορίζεται σύμφωνα με τις διατάξεις της παραγράφου 5 του άρθρου 8 και της παραγράφου 4 του άρθρου 11 του Ν.1481/1984. Άρθρο 86. Αστυνομική διεύθυνση του νομού. 1.Η αστυνομική διεύθυνση του νομού, μέσα στα όρια της τοπικής δικαιοδοσίας της, είναι αρμόδια για την άσκηση της αστυνομίας γενικής αστυνόμευσης, της αστυνομίας τροχαίας, της αστυνομίας δημοσίας ασφάλειας, της αστυνομίας κρατικής ασφάλειας και της πολιτικής κινητοποίησης, όπως προσδιορίζονται στα άρθρα 4, 5 και 6 του ν.1481/1984. 2.Η αστυνομική διεύθυνση του νομού περιλαμβάνει τα εξής τμήματα: α)Τμήμα τάξης. β)Τμήμα ασφάλειας. γ)Τμήμα τροχαίας. δ)Τμήμα διοικητικής υποστήριξης. ε)Αστυνομικά τμήματα τάξης. 3.Το τμήμα τάξης περιλαμβάνει: α)Το γραφείο γενικής αστυνόμευσης. β)Το γραφείο επιχειρήσεων. γ)Το γραφείο αγροτικής ασφάλειας. δ)Το γραφείο δημοσίου κατηγόρου. Το γραφείο γενικής αστυνόμευσης έχει τις αρμοδιότητες που ορίζονται στην παράγραφο 2 του άρθρου 74, στην παράγραφο 4 του άρθρου 75, στις παραγράφους 2, 3 και 4 του άρθρου 76, και στις παραγράφους 2, 3 και 5 του άρθρου 77. Το γραφείο επιχειρήσεων έχει τις αρμοδιότητες που ορίζονται στις παραγράφους 2 και 3 του άρθρου 75. Το γραφείο αγροτικής ασφάλειας έχει τις αρμοδιότητες που ορίζονται στην παράγραφο 4 του άρθρου 77 του παρόντος. Το γραφείο δημοσίου κατηγόρου έχει τις αρμοδιότητες που ορίζονται στο εδάφιο δ΄της παραγράφου 4 του άρθρου 75. 4. Το τμήμα ασφάλειας περιλαμβάνει: α)Το γραφείο κρατικής ασφάλειας. β)Το γραφείο δημόσιας ασφάλειας. γ)Το γραφείο αλλοδαπών. δ)Το γραφείο εγκληματολογικών ερευνών. ε)Το γραφείο ελέγχου διαβατηρίων και συναλλάγματος. Τα γραφεία του τμήματος έχουν αρμοδιότητες αντίστοιχες με εκείνες που ορίζονται στις διατάξεις των άρθρων 79, 80, 81, 82 και της παραγράφου 3 του άρθρου 84 του παρόντος. 5.Το τμήμα τροχαίας περιλαμβάνει: α)Το γραφείο τροχονομικής αστυνόμευσης. β)Το γραφείο οδικών τροχαίων ατυχημάτων. γ)Το γραφείο τροχαίας εθνικού οδικού δικτύου. Τα γραφεία του τμήματος έχουν τις αρμοδιότητες που ορίζονται στις παραγράφους 3 και 5 του άρθρου 85. 6.Το τμήμα διοικητικής υποστήριξης περιλαμβάνει: α)Το γραφείο προσωπικού. β)Το γραφείο διαχείρισης υλικού και χρηματικού. γ)Το γραφείο εσωτερικών λειτουργιών. δ)Το γραφείο τεχνικών υποθέσεων. 7.Το γραφείο τεχνικών υποθέσεων χειρίζεται όλα τα θέματα τεχνικών μέσων, τηλεπικοινωνιακού υλικού, οπλισμού και οχημάτων της αστυνομικής διεύθυνσης του νομού. Τα λοιπά γραφεία έχουν τις αρμοδιότητες που ορίζονται στις παραγράφους 2, 3 και 4 του άρθρου 73 του παρόντος. Το γραφείο προσωπικού επιμελείται και τα θέματα υγειονομικής περίθαλψης του προσωπικού. 8.Όλες οι αστυνομικές υπηρεσίες που λειτουργούν στην έδρα του νομού, ανεξαρτήτως του τίτλου που φέρουν και των αρμοδιοτήτων που ασκούν, αποτελούν υποδιαίρεση της αστυνομικής διεύθυνσης και συγκροτούν μία ενιαία υπηρεσία με αυτήν, διοικητής της οποίας είναι ο αστυνομικός διευθυντής του νομού. Άρθρο 87. Αστυνομικό τμήμα τάξης της αστυνομικής διεύθυνσης  του νομού. 1.Εκτός της έδρας του νομού λειτουργούν μόνο αστυνομικά τμήματα τάξης: Ο αριθμός, η έδρα και η τοπική τους δικαιοδοσία καθορίζονται σύμφωνα με τις διατάξεις της παραγράφου 5 του άρθρου 8 και της παραγράφου 4 του άρθρου 11 του ν.1481/1984. 2.Το αστυνομικό τμήμα τάξης της αστυνομικής διεύθυνσης του νομού ασκεί, μέσα στα όρια της τοπικής δικαιοδοσίας του, τις αρμοδιότητες της αστυνομίας γενικής αστυνόμευσης, της αστυνομίας τροχαίας, της αστυνομίας δημόσιας ασφάλειας, της αστυνομίας κρατικής ασφάλειας και της πολιτικής κινητοποίησης. 3.Το αστυνομικό τμήμα τάξης της αστυνομικής διεύθυνσης του νομού περιλαμβάνει τα εξής γραφεία: α)Γραφείο γενικής αστυνόμευσης. β)Γραφείο τροχαίας. γ)Γραφείο ασφάλειας. δ)Γραφείο αγροτικής ασφαλείας. 4.Το γραφείο γενικής αστυνόμευσης έχει τις αρμοδιότητες που ορίζονται στις παραγράφους 2, 3, 5 και 6 του άρθρου 77. Το γραφείο τροχαίας έχει τις αρμοδιότητες που ορίζονται στην παράγραφο 5 του άρθρου 85. Το γραφείο ασφαλείας έχει τις αρμοδιότητες που ορίζονται στις παραγράφους 2 και 3 του άρθρου 84. Το γραφείο αγροτικής ασφαλείας έχει τις αρμοδιότητες που ορίζονται στην παράγραφο 4 του άρθρου 77. Άρθρο 88. Κοινοτικοί φύλακες. 1.Οι κοινοτικοί φύλακες είναι ειδικής κατηγορίας πολιτικό προσωπικό του Υπουργείου Δημόσιας Τάξης. Η τοποθέτησή τους στους δήμους και τις κοινότητες γίνεται σύμφωνα με τις διατάξεις της παραγράφου 5 του άρθρου 8 και της παραγράφου 4 του άρθρου 11 του ν.1481/1984. 2.Οι κοινοτικοί φύλακες ασκούν τα καθήκοντα που ορίζουν τα εδάφια α΄και β΄ της παραγράφου 2 του άρθρου 9 του Ν.1481/1984 και         όσα        τους         ανατίθενται       με      απόφαση     του   (Μετά τη σελ.16,546) Σελ.16,547 Τεύχος Ζ121-Σελ.41 Υπουργείο Δημόσιας Τάξης (Οργανικές Διατάξεις) 4.Α.α.71   120 Υπουργού Δημόσιας Τάξης, στα πλαίσια της αποστολής του Υπουργείου Δημόσιας Τάξης, και με κοινή απόφαση των Υπουργών Εσωτερικών και Δημόσιας Τάξης για την εξυπηρέτηση των οργανισμών τοπικής αυτοδιοίκησης ή άλλων δημόσιων υπηρεσιών. 3.Οι δραστηριότητες των κοινοτικών φυλάκων διευθύνονται και ελέγχονται από το αστυνομικό τμήμα τάξης που είναι κατά τόπο αρμόδιο για τους δήμους και τις κοινότητες, όπου υπηρετούν οι κοινοτικοί φύλακες. ΜΕΡΟΣ ΤΡΙΤΟ Προσωπικό Κεντρικών και Περιφερειακών Υπηρεσιών. Τμήμα Α΄. Τοποθετήσεις-Μεταθέσεις Προσωπικού. Άρθρο 89. Τοποθετήσεις προσωπικού. 1.Τη θέση του Αρχηγού της Ελληνικής Αστυνομίας καταλαμβάνει αντιστράτηγος της Ελληνικής Αστυνομίας κατά τις διατάξεις του άρθρου 44 παράγρ.1 του Ν. 1481/ 1984. 2.Τη θέση των προϊσταμένων των κλάδων καταλαμβάνουν αντιστράτηγοι αστυνομίας κατά τις διατάξεις του άρθρου 33 παράγρ.1 του ν.1481/1984. 3.Οι υποστράτηγοι τοποθετούνται κατά το άρθρο 49 παράγρ.1 εδάφ.δεύτερο του ν.1481/1984. 4.Το λοιπό αστυνομικό προσωπικό τοποθετείται σύμφωνα με τις διατάξεις της παράγρ.2 του άρθρου 49 του ν. 1481/1984 και ειδικότερα, ως προς μεν τη διαδικασία σύμφωνα με τους ορισμούς των ν.671/1977 και Ν.Δ.974/1971, ως προς δε τα συμβούλια κρίσεως από τα προβλεπόμενα στο άρθρο 49 παράγρ.2 του ν.1481/1984. 5.Οι τοποθετήσεις του πολιτικού προσωπικού και των κοινοτικών φυλάκων γίνονται με απόφαση του Υπουργού Δημόσιας Τάξης μετά από κρίση του οικείου υπηρεσιακού συμβουλίου. 6.Για την τοποθέτηση του αστυνομικού και πολιτικού προσωπικού στις υπηρεσίες του Υπουργείου Δημόσιας Τάξης και για τις μεταξύ τους υπηρεσιακές σχέσεις καθορίζεται η ακόλουθη αντιστοιχία βαθμών αστυνομικού προσωπικού προς τους βαθμούς του πολιτικού προσωπικού: αστυφύλακας                  πολιτ. υπάλ. Με 9ο βαθμό αρχιφύλακας                       «      «         «    8ο     « ανθυπαστυνόμος                 «      «         «    7ο     « υπαστυνόμος                       «      «         «    6ο     « αστυνόμος β΄                       «      «        «    5ο     « αστυνόμος α΄                       «      «        «    4ο     « αστυνομικός υποδιευθυντής «     «        «    3ο     « αστυνομικός διευθυντής      «      «        «    2ο     « Άρθρο 90. Μεταθέσεις-Μετακινήσεις προσωπικού. 1.Οι μεταθέσεις των προϊσταμένων των κλάδων γίνονται κατά το πρώτο εδάφιο της παραγράφου 1 του άρθρου 49 του ν.1481/1984 και των υποστρατήγων κατά το δεύτερο εδάφιο. Οι μεταθέσεις των λοιπών αξιωματικών γίνονται ως προς μεν τη διαδικασία σύμφωνα με τους ορισμούς του ν.671/1977, ως προς δε τα συμβούλια κρίσεως από τα προβλεπόμενα στο εδάφιο β΄της παράγρ.2 του άρθρου 49 του ν.1481/1984. Σελ.16,548 Τεύχος Ζ121-Σελ.42 2.Οι μεταθέσεις αστυφυλάκων και υπαξιωματικών γίνονται εκτός του νομού όπου υπηρετούν με απόφαση του προβλεπομένου από το εδάφιο α΄της παραγρ.2 του άρθρου 49 του ν.1481/1984 συμβουλίου και εντός του νομού με απόφαση του οικείου αστυνομικού διευθυντή. 3.Οι μεταθέσεις του πολιτικού προσωπικού και των κοινοτικών φυλάκων γίνονται με απόφαση του Υπουργού Δημόσιας Τάξης, μετά από κρίση του οικείου υπηρεσιακού συμβουλίου. Οι μεταθέσεις των κοινοτικών φυλάκων εκτός του νομού γίνονται μόνον αμοιβαία ή για λόγους πειθαρχίας. 4.Μετακινήσεις αστυνομικού και πολιτικού προσωπικού εντός της αυτής υπηρεσίας γίνονται με διαταγή του προϊσταμένου της υπηρεσίας. Τμήμα Β΄. Αρμοδιότητες Ηγεσίας και Βαθμοί Διοικούντων. Άρθρο 91. Αρμοδιότητες ηγεσίας. 1.Ο Υπουργός Δημόσιας Τάξης προΐσταται όλων των υπηρεσιών του Υπουργείου και κατευθύνει, συντονίζει εποπτεύει και ελέγχει τη δράση τους. Ειδικότερα ο Υπουργός: α)Λαμβάνει όλες τις αποφάσεις για την οργάνωση, τη λειτουργία, τη στελέχωση και τον εξοπλισμό των υπηρεσιών. β)Επιλέγει τις μεθόδους, τα μέσα, τα σχέδια και τα προγράμματα και καθορίζει τους στόχους και τις προτεραιότητες της δράσης των υπηρεσιών. γ)Συνθέτει τα επιμέρους προγράμματα σε μία ενιαία πολιτική του Υπουργείου. δ)Καθορίζει τα κριτήρια αξιολόγησης των υπηρεσιών και του προσωπικού. 2.Ο Γενικός Γραμματέας βοηθάει τον Υπουργό στην εκτέλεση των καθηκόντων του και ασκεί όλες τις αρμοδιότητες που του μεταβιβάζει ο Υπουργός. 3.Ο Αρχηγός της Ελληνικής Αστυνομίας ασκεί τη διοίκηση της Ελληνικής Αστυνομίας και είναι άμεσα υπεύθυνος απέναντι στον Υπουργό για την άσκηση των καθηκόντων του. Ειδικότερα ο Αρχηγός: α)Λαμβάνει αποφάσεις στα θέματα που του αναθέτουν ο οργανισμός και οι κανονισμοί του Υπουργείου ή τον εξουσιοδοτεί ο Υπουργός. β)Προγραμματίζει τις δραστηριότητες των υπηρεσιών και εισηγείται στον Υπουργό τα σχετικά προγράμματα και τις μεθόδους, τα μέσα και τις διαδικασίες υλοποίησής τους. γ)Οργανώνει τις υπηρεσίες, το προσωπικό και τα μέσα, ώστε να εκπληρώνουν την αποστολή του Υπουργείου. δ)Είναι υπεύθυνος για την εκτέλεση των εργασιών και την υλοποίηση των αποφάσεων του Υπουργού. ε)Καθοδηγεί, συντονίζει και εποπτεύει την εκτέλεση των εργασιών. στ)Ελέγχει το προσωπικό και ασκεί την πειθαρχική εξουσία. ζ)Ασκεί κάθε άλλη αρμοδιότητα που του αναθέτει ο Υπουργός.  4.Α.α.71 Υπουργείο Δημόσιας Τάξης (Οργανικές Διατάξεις)   121 4.Ο Αρχηγός συντονίζει και εποπτεύει απευθείας το έργο των εξής υπηρεσιών: α)Των περιφερειακών επιθεωρητών. β)Της υπηρεσίας ασφάλειας του Προέδρου της Δημοκρατίας. γ)Της υπηρεσίας ασφάλειας της Βουλής των Ελλήνων. δ)Της υπηρεσίας ασφάλειας του Προέδρου της Κυβέρνησης. ε)Της διεύθυνσης οικονομικής επιθεώρησης. 5.Οι προϊστάμενοι των κλάδων ασκούν τη διοίκηση του κλάδου τους. Ειδικότερα ο κάθε προϊστάμενος του κλάδου: α)Προβλέπει ή διαπιστώνει τις ανάγκες και τα προβλήματα, που αφορούν την ειδικότερη αποστολή του κλάδου, και μεριμνά για την εξεύρεση εναλλακτικών μέσων και μεθόδων αντιμετώπισής τους. β)Εισηγείται στον Αρχηγό τα σχέδια και τα προγράμματα δραστηριοτήτων των υπηρεσιών του κλάδου. γ)Φροντίζει για την εξεύρεση και κατάλληλη διάταξη όλων των μέσων, που απαιτούνται για την επίτευξη της αποστολής του κλάδου. δ)Κατανέμει τα καθήκοντα και τις εργασίες στο προσωπικό. ε)Είναι υπεύθυνος απέναντι στον Αρχηγό για την εκτέλεση των εργασιών του κλάδου, για την υλοποίηση των προγραμμάτων και την εκπλήρωση της αποστολής του κλάδου. στ)Καθοδηγεί, συντονίζει και εποπτεύει την εκτέλεση των εργασιών. ζ)Συγκρίνει τα αποτελέσματα των δραστηριοτήτων προς τα προγράμματα και τους στόχους, τα αξιολογεί και εισηγείται στον Αρχηγό τα απαραίτητα μέτρα. η)Αξιολογεί την απόδοση των υπηρεσιών και του προσωπικού. θ)Καταλογίζει ευθύνες στο προσωπικό για σφάλματα, παραλείψεις και παραπτώματα και ασκεί την πειθαρχική εξουσία. Άρθρο 92. Αρμοδιότητες αξιωματικών. 1.Οι αξιωματικοί διευθύνουν την εκτέλεση των εργασιών, δηλαδή κινητοποιούν, υποκινούν και καθοδηγούν το προσωπικό για την εκτέλεση των εργασιών, συντονίζουν τις ενέργειες και τις εποπτεύουν, ώστε να είναι σύμφωνες με τα σχέδια και τους κανόνες και να εξυπηρετούν την αποστολή. 2.Οι διοικητές αστυνομικών τμημάτων και τμημάτων των αστυνομικών διευθύνσεων των νομών διευθύνουν την εκτέλεση των εργασιών, μεριμνούν για την παροχή κάθε νόμιμης υπηρεσίας προς τους πολίτες, συντάσσουν τις εκθέσεις ικανόνητας των υφισταμένων τους και τον απολογισμό δράσης της υπηρεσίας τους, ασκούν την πειθαρχική εξουσία που τους αναθέτει ο κανονισμός προσωπικού και είναι υπεύθυνοι απέναντι στον αστυνομικό διευθυντή του νομού για την εκτέλεση των καθηκόντων τους. 3.Οι διοικητές των αστυνομικών τμημάτων και των υποδιευθύνσεων των διευθύνσεων των γενικών αστυνομικών διευθύνσεων έχουν τις αρμοδιότητες της προηγούμενης παραγράφου και είναι υπεύθυνοι απέναντι στο διευθυντή της οικείας διεύθυνσης της γενικής αστυνομικής διεύθυνσης για την εκτέλεση των καθηκόντων τους. 4.Οι αστυνομικοί διευθυντές των αστυνομικών διευθύνσεων των νομών λαμβάνουν αποφάσεις για τα θέματα που έχουν εξουσιοδοτηθεί από την ηγεσία, διευθύνουν τις εργασίες όλων των αστυνομικών υπηρεσιών του νομού, ελέγχουν τη δράση τους και είναι υπεύθυνοι απευθείας απέναντι στην ηγεσία του Υπουργείου για την άσκηση των καθηκόντων τους. Τις ίδιες αρμοδιότητες έχουν και οι διευθυντές των διευθύνσεων των γενικών αστυνομικών διευθύνσεων και είναι υπεύθυνοι απέναντι στο γενικό αστυνομικό διευθυντή. 5.Οι γενικοί αστυνομικοί διευθυντές των γενικών αστυνομικών διευθύνσεων συντονίζουν και εποπτεύουν την εκτέλεση των εργασιών των υφισταμένων τους διευθύνσεων, ασκούν όλες τις αρμοδιότητες των περιφερειακών επιθεωρητών και είναι υπεύθυνοι απέναντι στην ηγεσία του Υπουργείου για την άσκηση των καθηκόντων τους. 6.Οι διευθυντές των διευθύνσεων και των υποδιευθύνσεων των κεντρικών υπηρεσιών διευθύνουν την εκτέλεση των εργασιών της υπηρεσίας, προγραμματίζουν, οργανώνουν και ελέγχουν τις εργασίες όλων των υπηρεσιών του Υπουργείου και είναι υπεύθυνοι απέναντι στον προϊστάμενο του οικείου κλάδου για την άσκηση των καθηκόντων τους. Άρθρο 93. Αρμοδιότητες αστυφυλάκων, υπαξιωματικών  και πολιτικού προσωπικού. 1.Οι αστυφύλακες εκτελούν τις εργασίες που απαιτούνται για την εκπλήρωση της αποστολής του Υπουργείου Δημόσιας Τάξης, όπως ορίζονται στον οργανισμό και τους κανονισμούς του Υπουργείου, τις αποφάσεις της ηγεσίας και τις οδηγίες-εντολές των αμέσως προϊσταμένων τους. Οι αστυφύλακες παρέχουν κάθε νόμιμη εξυπηρέτηση προς τους πολίτες. 2.Οι υπαξιωματικοί έχουν τα ίδια καθήκοντα με τους αστυφύλακες. Επιπλέον ασκούν καθήκοντα ανακριτικού υπαλλήλου και δημόσιου κατήγορου, όπως ορίζει η ποινική δικονομία και ο οργανισμός του Υπουργείου, καθήκοντα αξιωματικού υπηρεσίας, όπως ορίζει ο εσωτερικός κανονισμός, και καθοδηγούν, συντονίζουν και εποπτεύουν το έργο των αστυφυλάκων. 3.Το πολιτικό προσωπικό εκτελεί εργασίες διοικητικής υποστήριξης, προγραμματισμού του έργου των υπηρεσιών και μελέτης μέσων και μεθόδων δράσης. Το πολιτικό προσωπικό κλάδου ΑΤ1 διοικητικού μπορεί να ασκεί και καθήκοντα δημόσιου κατήγορου και να εκδικάζει αγροτικά αδικήματα σε βαθμό πταίσματος. Το πολιτικό προσωπικό κλάδου ΜΕ1 διοικητικού ασκεί και τα ειδικά ανακριτικά καθήκοντα του ν.δ.3030/1954. Άρθρο 94. Βαθμοί διοικούντων. 1.Αξιωματικοί είναι όσοι κατέχουν βαθμό υπαστυνόμου και άνω. Υπαξιωματικοί είναι οι ανθυπαστυνόμοι και οι αρχιφύλακες (άρθρα 24 παράγρ.2 και 50 παράγρ.1 ν.1481/1984). 2.Ο Αρχηγός της Ελληνικής Αστυνομίας είναι αντιστράτηγος αστυνομίας. Οι προϊστάμενοι των κλάδων είναι αντιστράτηγοι αστυνομίας και φέρουν τον τίτλο του υπαρχηγού της Ελληνικής Αστυνομίας (άρθρο 33 παράγρ.1 ν.1481/1984). «3.Οι Διευθυντές των Δ/νσεων των Κλάδων του Υπουργείου Δημόσιας Τάξης είναι Αστυνομικοί Δ/ντές, με εξαίρεση τις Δ/νσεις Κρατικής Ασφάλειας και Αστυνομικού Προσωπικού, στις οποίες προΐστανται Υποστράτηγος και Ταξίαρχος αντίστοιχα. Οι προϊστάμενοι των Τμημάτων, Δ/νσεων και Κλάδων του Υπουργείου Δημόσιας Τάξης έχουν βαθμό Αστυνομικού Δ/ντή ή Αστυνομικού Υποδ/ντή ή Αστυνόμου Α΄». (Αντί για τη σελ.16,549) Σελ.16,549(α) Τεύχος1171-Σελ.25  Υπουργείο Δημόσιας Τάξης (Οργανικές Διατάξεις) 4.Α.α.71   122 Η παρ. 3, αντικαταστάθηκε ως άνω από την παρ.2 του άρθρ.1 του Π.Δ.65/10 Μαρτ.1993 (ΦΕΚ Α΄28). 4.Διευθυντές των διευθύνσεων και των υποδιευθύνσεων των κεντρικών υπηρεσιών του κλάδου διοικητικής υποστήριξης μπορεί να είναι μόνιμοι πολιτικοί υπάλληλοι κλάδου ΑΤ με βαθμό δεύτερο (2ο). Προϊστάμενοι τμημάτων των ίδιων υπηρεσιών μπορεί να είναι μόνιμοι πολιτικοί υπάλληλοι κλάδου ΑΤ με βαθμό πέμπτο (5ο) και άνω (άρθρο 33 παράγρ. 5 ν.1481/1984). 5.Οι γενικοί αστυνομικοί διευθυντές των γενικών αστυνομικών διευθύνσεων Αττικής και Θεσσαλονίκης είναι υποστράτηγοι. Οι διευθυντές των διευθύνσεων της γενικής αστυνομικής διεύθυνσης Αττικής είναι υποστράτηγοι ή αστυνομικοί διευθυντές ή αστυνομικοί υποδιευθυντές. Οι διευθυντές των διευθύνσεων της γενικής αστυνομικής διεύ-θυνσης Θεσσαλονίκης και οι διευθυντές των αστυνομικών διευθύνσεων των νομών είναι αστυνομικοί διευθυντές ή αστυνομικοί υποδιευθυντές. Οι διευθυντές των υποδιευθύνσεων των διευθύνσεων των γενικών αστυνομικών διευθύνσεων είναι αξιωματικοί με βαθμό αστυνομικού υποδιευθυντή ή αστυνομικού διευθυντή. 6.Οι προϊστάμενοι των τμημάτων των υποδιευθύνσεων των γενικών αστυνομικών διεθύνσεων, των τμημάτων των αστυνομικών διευθύνσεων των νομών και των αστυνομικών τμημάτων μπορούν να είναι αξιωματικοί με βαθμό υπαστυνόμου μέχρι και αστυνομικού υποδιευθυντή. Οι προϊστάμενοι των γραφείων των αστυνομικών τμημάτων και των τμημάτων των περιφερειακών υπηρεσιών μπορεί να είναι υπαξιωματικοί ή αξιωματικοί με βαθμό υπαστυνόμου μέχρι και αστυνόμου. 7.Οι προϊστάμενοι των τμημάτων και των γραφείων διοικητικής υποστήριξης μπορεί να είναι υπαξιωματικοί ή αξιωματικοί με βαθμό υπαστυνόμου μέχρι και αστυνόμου α΄ ή πολιτικό πρόσωπο με βαθμό έβδομο (7ο) και άνω. Άρθρο 95. Αναπλήρωση διοικούντων. Σε περίπτωση κωλύματος ή απουσίας οι διοικούντες τις υπηρεσίες του Υπουργείου Δημόσιας Τάξης αναπληρώνονται ως εξής: α)Τον Αρχηγό αναπληρώνει ο αρχαιότερος υπαρχηγός. β)Τον προϊστάμενο του κλάδου ο αρχαιότερος υποστράτηγος ή αστυνομικός διευθυντής των κεντρικών υπηρεσιών του κλάδου. Σελ.16,550(α) Τεύχος 1171-Σελ.26 γ)Τους διευθυντές και τους διοικητές όλων των υπηρεσιών ο αρχαιότερος υφιστάμενός τους. ΜΕΡΟΣ ΤΕΤΑΡΤΟ Μεταβατικές Διατάξεις. Άρθρο 96. Προσωρινή λειτουργία υπηρεσιών. 1.Η διάρθρωση και οι αρμοδιότητες του κλάδου πολιτικής άμυνας θα ρυθμιστούν με μεταγενέστερο προεδρικό διάταγμα. Μέχρι την έκδοσή του εξακολουθεί η προσωρινή λειτουργία της Υπηρεσίας Πολιτικής Σχεδίασης Έκτακτης Ανάγκης (ΠΣΕΑ). 2.Στις γενικές αστυνομικές διευθύνσεις Αττικής και Θεσαλονίκης τα αστυνομικά τμήματα τάξης και ασφάλειας συστήνονται και λειτουργούν προσωρινά εκεί όπου λειτουργούσαν αντίστοιχα τα καταργηθέντα αστυνομικά τμήματα και τα παραρτήματα ασφάλειας. 3.Στις αστυνομικές διευθύνσεις των νομών τα αστυνομικά τμήματα τάξης εκτός της έδρας του νομού συστήνονται και λειτουργούν προσωρινά εκεί όπου λειτουργούσαν τα καταργηθέντα αστυνομικά τμήματα.Εκεί όπου λειτουργούσαν σταθμοί και φυλάκια Χωροφυλακής συστήνονται και λειτουργούν προσωρινά αστυνομικοί σταθμοί τάξης και αστυνομικά φυλάκια τάξης. 4.Οι κοινοτικοί φύλακες τοποθετούνται και ασκούν τα καθήκοντά τους στους δήμους και τις κοινότητες, όπου ήταν τοποθετημένοι οι αγροφύλακες της καταργηθείσης διεύθυνσης Αγροφυλακής. Άρθρο 97. Η ισχύς του παρόντος Διατάγματος αρχίζει από τη δημοσίευσή του στην Εφημερίδα της Κυβερνήσεως.